**AINEKAVA**

**EESTI KEEL**

1. **Eesti keele pädevus**

Eesti keele õpetuse peamine ülesanne on toetada õpilaste kõne arengut, rõhutades eriti kõnest arusaamise kujundamist. Eesti keele õpetamisega taotletakse, et õpilane:

* oskab kuulata ja kõnele adekvaatselt reageerida;
* osaleb dialoogis ja väljendab oma mõtteid kuulajale arusaadavalt;
* loeb jõukohast teksti, mõistab selle sisu ja mõtet.
* kirjutab arusaadavalt, teeb märkmeid, mõistab ja koostab tarbekirja;
* on omandanud elementaarse ülevaate eesti keele süsteemist, tunneb põhitermineid;
* valdab praktiliselt eesti keele lauseehitust, igapäevast sõnavara ja sõnade muutevorme, saab aru sõnade ja lausete otsesest tähendusest ning oma kogemuste piires ka pragmaatilisest tähendusest;
* kasutab eesti keelt õpitegevuses ja igapäevases elus;
* kavandab oma tegevust kõne abil, kommenteerib ning hindab seda, reguleerib oma ja
* teiste tegevust vastavalt üldistele käitumisnormidele;
* tõlgendab igapäevast lihtsat verbaalset teavet;
* tunneb ilukirjanduslike tekstide liike, omab elementaarset ülevaadet rahvuskirjandusest ja oskab nimetada mõnda kirjanikku;
* tunneb ja jälgib oma võimete kohaselt üldinimlikke kõlbelisi arusaamu, valdab vastavat tavasõnavara.

1. **Ainevaldkonna kirjeldus**

Eesti keelel on lapse arengus keskne roll. Keel on suhtlemise ja tunnetustegevuse vahend. Keele abil kavandatakse ja reguleeritakse nii oma kui ka teiste tegevust. Eesti keelel on oluline osa õpilase isiksuse kujunemisel ning rahvuskultuuri omandamisel.

Põhikooli lihtsustatud õppekava (LÕK) järgi õpivad lapsed, kelle kõne on alaarenenud. Tunnetustegevuse piiratuse tõttu ei vasta eakohasele normile ei kõneloome ega suulise kõne või kirjaliku teksti keeleüksuste tajumise pragmaatika ja semantika. Kõikide keeletasandite üksused (lausemallid, sõnavara, sõnavormid, sõnakoostis, morfoloogia, foneetika/fonoloogia) on omandatud kas puudulikult või moonutatult. Enim ilmnevad puudujäägid kõrgematel keeletasanditel nagu sidusteksti mõtestamine ja tekstiloome.

Eesti keele õppimine on LÕK-is korrigeeriva suunitlusega. Selle eesmärk on arendada kõnefunktsioone ning vähendada õppija kõne arengu mahajäämust eakaaslastest. Eesti keele abil korrigeeritakse õpilase üldist arengut: keele kaudu teadlikustab õpilane oma

õpitoimingud; kõne osalusel arenevad psühhomotoorika, kõrgemad psüühilised protsessid, tunde- ja tahtevald ning teised isiksuse omadused. Samas tuleb arvestada, et LÕK-i alusel õppija suudab mõista ja sõnastada vaid seda, mis on tema jaoks oluline, mida ta on ise märganud, kogenud ja endale teadvustanud. Õppetöös tuleb seega LÕK-i alusel õppija puhul lähtuda ümbritseva keskkonna tajumisest ja õppija tegevustest.

Eesti keelel kui õppeainel on põhikooli LÕK-i ainete hulgas eriline koht. Keel on esmalõppimise objekt (keeleüksuste ja nende tähenduse omandamine, kõne kuulamine, mõistmine, kõnelemine, lugema ja kirjutama õppimine), teisalt aga ka teadmiste hankimise, õpitegevuse kavandamise ja reguleerimise vahend.

Eesti keele õppimine LÕK-i alusel on praktilise suunitlusega, esikohal praktiline harjutamine. Iga uus oskus omandatakse etapiti osaoskuste kaupa. Mõistmine eeldab keeleüksuse äratundmist, selle õigsuse määramist ja seostamist objektide ning tegevustega. Iseseisev kasutamine eeldab aga keeleüksuste ebateadlikku või teadlikku moodustamist (nt sõnavorm, lause, tekst) ja rakendamist (nt sõnavormi viimine lausesse) või sõnaühendisse, lause viimine konteksti). Keeleteooriaga tegelevad õpilased minimaalselt, tutvudes vaid peamiste terminite ning mõningate keelereeglitega.

Praktilise kõnearenduse keskseks üksuseks on lause (suulises kõnes lausung), mis ühtlasi võib olla minimaalne ütlus (mõtestatud väljend). Lausest liigutakse õpetamisel kahes suunas:

* õpitakse analüüsima ja koostama lauset madalamate tasandite keeleüksustest (sõnad, sõnavormid);
* õpitakse analüüsima ja koostama sidusat teksti.

Eesti keele õpetuse põhivaldkonnad on:

* keelelise suhtluse osaoskused – kuulamine, kõnelemine, lugemine ja kirjutamine (rõhuasetusega mõistmisel);
* keelekasutuse funktsioonid – suhtlemine, tegevuse kavandamine, teiste ja seejärel oma tegevuse reguleerimine, kõnele (sh privaatkõnele ja sisekõnele) toetuv tunnetustegevus;
* keelevahendite kasutamine – elementaarsed teadmised keelest ja kirjandusest (sh ilukirjanduslikud (lühi)tekstid).

Suuline kõne

Suuline kõne on kõige loomulikum keelekasutuse vorm. Suuliseks kõneks nimetatakse artikuleeritud ütlust või teksti. Eristada tuleb kõnelemist teistele, kõnelemist endale (privaatkõne, sh tegevuse kommenteerimine) ning kuulamist (tajumist) ja mõistmist. Endale suunatud suuline kõne võib olla realiseeritud ka sosinkõnena või hääletult (iseloomulik õpioskuse automatiseerumise eel ning oma tegevust ja kirjalikku tekstiloomet kavandades). Suulise kõne areng toetub mitmele komponendile: kognitiivne ehk tunnetustegevuslik (koos tunnete ja hoiakutega), sotsiaalne, keeleline, psühhofüsioloogiline. Nimetatud komponendid koosnevad omakorda osaoskustest, operatsioonidest ja teadmistest, mille omandamine vajab kõnearenduse protsessi suunamist.

Kõnefunktsioonidest vajavad suhtlemise kõrval erilist tähelepanu kavandav-reguleeriv ja tunnetuslik funktsioon. Suhtlemine on vastastikune mõjutamine ühise eesmärgi nimel. Suhtlemise käigus toimub kontakti loomine ja arendamine, ühise tegevuse korraldamine, enda ja partneri tunnetamine, teabe hankimine. Kerge intellektipuudega õpilaste suhtlemist on vaja stimuleerida, õpetada kontakti astuma, dialoogi jätkama, vastuolusid lahendama, etiketti ja suhtlejate rolle ning suhtluspositsioone arvestama. Harjutamine toimub loomulikes situatsioonides ja rollimängudes (dramatiseeringutes).Oluline töölõik suhtlemisoskuse arendamisel on lugemistekstide dialoogide analüüs, mis võimaldab teadvustada ütluste eesmärke ja strateegiaid ning ütlusi hargnenult interpreteerida (st suunata õpilasi mõistma dialoogi repliikide eesmärke ja strateegiaid ning ütlustega väljendatud osaliselt varjatud mõtet).

1. **Üldpädevuste kujundamine**

Riiklikus õppekavas väljendatud üldpädevuste arendamise kaudu kujundatakse kõige kesksemaid isiksuseomadusi nagu eetilisus, sotsiaalne vastutustunne, enesemõtestamine, õppimisvõime, suhtlusoskus, probleemilahendusvõime ja ettevõtlikkus. Neid pädevusi ei ole üldjuhul otstarbekas kujundada otsese instrueerimise kaudu koolitunnis vaid need kujunevad ise aastate jooksul kooli õppe- ja kasvatustegevuse käigus. Häid võimalusi üldpädevusi eesti keele õpetuse kaudu arendadapakuvad lugemistundides kasutatavad tekstid.

**Õpipädevus**

Tähtsal kohal on lugemistehnika ja kuulamisoskuse pidev arendamine, eri liiki tekstide mõistmine,fakti ja arvamuse eristamine.Õppima õppimist toetavad üldisi suhtlemisoskusi arendavad meetodid:teksti kavandamine, peamõtte väljatoomine, mõttekaartide, jooniste, piltide või teiste visualiseerivate võtete kasutamine, üksteise kuulamine ja reflekteerimine, kõnevooru vaheldumine ja oma sõnavõtu ootamine, oma arvamuse kujundamine, avaldamine ja põhjendamine.

**Suhtluspädevus**

Suhtluspädevuse ja keelega on seotud pea iga olukord, kus tuleb teha koostööd ja tulemusi teistele tutvustada. Õpitakse oma seisukohtade esitamist ja põhjendamist, teiste arvamusega arvestamist. Oluline on kaasõpilase ja õpetaja eesmärgistatud kuulamine, kuuldu põhjal tegutsemine, kuuldule hinnangu andmine. Areneb suulise arvamusavalduse oskus etteantud teema piires, vastulausele reageerimine,

seisukohast loobumine, väite põhjendamine. Siin on heaks meetodiks erinevad rollimängud, mis aitavad kaasa suhtluse edendamisel.

Emakeelne suhtluspädevus niihästi kõnes kui kirjas on üks kõige põhilisemaid eeldusi nii edukaks õppimiseks, ühiskondlikuks toimimiseks kui ka erialaseks tegutsemiseks ükskõik millisel alal.

**Kultuuri ja väärtuspädevus**

Eakohased tekstid aitavad arendada oskust hinnata inimsuhteid ja -tegevusi kehtivate moraalinormide seisukohast. Arendatakse oskust suhelda kohasel viisil sõprade ja perega, käia läbi erineva taustaga inimestega, lahendada konflikte konstruktiivsel viisil, valmistuda osalemiseks ühiskonnaelus. Olulise tulemusena areneb võime tajuda ja väärtustada oma seotust teiste inimeste ja oma kultuuriruumiga, tunda ja väärtustada erinevate kultuuride ja looduse mitmekesisust. Väärtusi, mida arendada, peaks toetama ka klassi- ja koolikultuur.

**Enesemääratluspädevus**

Eakohaste tekstide üle arutledes toetatakse õpilase minapildi kujunemist. Õpiolukordades luuakse võimalused suhestuda käsitletavate teemadega. Loovülesannete kaudu tuuakse esile õpilase isikupära ja andelaad ning avardatakse maailmapilti, arutletakse erinevate tegelaste käitumismotiivide üle. Rollimängudes ja dramatiseeringutes avaneb võimalus ümberkehastumiseks ja nii tegelase käitumise ja motiivide selgitamiseks. Situatsiooni ja tegelasI analüüsitakse erinevatest vaatepunktidest lähtuvalt.Õpitekstid annavad võimalusi eakohaste probleemide üle arutlemiseks ja lahendusvariantide pakkumiseks. Õpilane saab kujundada ja välja öelda oma seisukoha.

**Matemaatika-, loodusteaduste- ja tehnoloogiaalane pädevus**

Graafiliste võtete kasutamine õppetöös toetab alusoskuste kujunemist: kuulamist, kõnelemist,lugemist ja kirjutamist. Matemaatiline pädevus toetab kõige paremini ruumilist märgisüsteemi ja sellega seotud kirjaoskust,näiteks arendatakse teabetekstide abil oskust lugeda teabegraafikat (erinevad diagrammid, skeemid jne) ja arvutusoskust. Õpitakse eristama teaduslikku teavet ilukirjanduslikust teabest. Õpitakse kasutama tehnoloogilisi abivahendeid tekste luues, korrigeerides, vormistades ning esitades.

**Ettevõtluspädevus**

Eesti keele tunnid pakuvad erinevaid võimalusi näha probleeme, seada eesmärke, otsida lahendusi.Ettevõtlikkuse ning vastutustunde kujunemist toetatakse nii meedia -ja kirjandustekstidest kui ka õpilaste igapäevaelust lähtuvate eakohaste probleemide arutamisel, seisukohavõtu ja lahenduste otsimisel. Ettevõtlikkuspädevuse kujunemist soodustab õpilaste osalemine pikemates projektides ja rühmatöödes, mis eeldavad õpilaste planeerimisoskust, omaalgatust, aktiivsust ning keele-ja kirjandusteadmiste rakendamist.

**Digipädevus**

Digipädevus tähendab suutlikkust kasutada digivahendeid nii info hankimisel, õppimisel kui ka kodanikuna tegutsedes. Keelt ja kirjandust õppides kasutatakse digivahendeid internetis eri liiki tekstide ning audiovisuaalse meedia otsimiseks, sh märksõnadega. Saadud teavet rakendatakse probleeme lahendades, nende üle arutledes või uut sisu luues, kasutades digikeskkonda sihipäraselt koos teiste teabeallikatega. Õpitakse tekste digitaalselt looma ja vormistama, interneti suheldes pööratakse tähelepanu interneti turvalisusele ja igapäevaelu väärtuspõhimõtete arvestamisele. Digipädevust kujundatakse nii õiguslikest kui ka eetilistest põhimõtetest lähtuvalt. Õpilane suunatakse hindama allikaid kriitiliselt, kasutama erinevaid arvutirakendusi.

1. **Eesti keele lõiming teiste ainevaldkondadega**

Lihtsustatud õppes on eesti keel integreeritud õppeaine, kus lõimuvad nii lugemise kui keeleõpetuse eesmärgid ning mida arvestatakse teiste ainete õpetamisel. Eesti keele ainekava on orientiiriks teiste ainete õpetajatele: vajalik on arvestada laste saavutatud kõnelist taset (omandatud sõnavormid, lauseliigid, teksti tüübid) ning sellele toetudes valida või koostada õppematerjal ning korraldada õpetus teistes ainete

**Sotsiaalained**

Lõimitakse kirjandusõpetusse muistendite (sh vägilas- ja ajaloolised muistendid) teema kaudu, kus tähtsal kohal on minevikulise olustiku,

sündmuste ja isikute kujutamine. Väljendub lugemistekstides viisaka käitumise, tervitamise, täiskasvanute kõnetamise, lauakommete õpetamisega jms.

**Loodusained**

Loodusainete õpe eeldab head lugemise ja õppetekstiga töötamise oskust. Lugemistunnis loetakse ja analüüsitakse vastava sisuga tekste, loodusõpetuse tekstide valikul aga arvestatakse emakeelealaseid oskusi ning kohandatakse neid vajadusel. Loodusainete õppetekstide ja teabetekstide mõistmine eeldab samuti funktsionaalset lugemisoskust ja tekstitööd. Oluline on, et õpitaks õigesti kirjutama kohanimesid ning loodusnähtuste ja loodusobjektide nimetusi. Loodusalaste tekstide lugemine aitab kaasa looduse tundmaõppimisele ja väärtustamisele. Loodusmotiivid on sageli keelelise kujundlikkuse aluseks

**Matemaatika**

Matemaatiliste probleemide selgitamisel, tekstülesande sõnastamisel ja analüüsil toetutakse eesti keele tundides omandatud oskustele (tekstides kasutatakse sõnade muutevorme ja lausetüüpe, mille tähendus on lastele mõistetav). Matemaatika õppetekstide ja tekstülesannete mõistmist soodustab eesti keele ja kirjanduse tundides arendatav funktsionaalne lugemisoskus. Arvsõnade õigekirja õppimine toetab korrektse matemaatilise kirjaoskuse omandamist. Matemaatika ja emakeele lõiming peaks realiseeruma eelkõige korrektses emakeele kasutuses matemaatiliste tekstide esitamisel. Nii nagu emakeeles, nii ka matemaatikas peavad õpilaste poolt kirja pandud laused sisaldama kirjavahemärke, punkti lause lõpus jne.

**Kunstiained**

Lõimumine muusikaõpetusega toimub läbi luuletuste ja liisusalmide õppimise. Eesti keele tundides käsitletavaid luuletusi ja riime õpitakse laulma, teatud salme saab rütmistada. Eesti keele tundides käsitletavaid ringmänge, rahvakombeid kinnistatakse muusikaõpetuse tundides. Muusikaõpetust on raske ette kujutada ilma emakeele kasutamiseta. Rahvalaulud edastavad meile kunagi kasutatud keelt, keelevorme ja sõnavara. Kaasaegsete laulude kaudu tutvuvad õpilased paljude heliloojate ja luuletajate loominguga Nii muusikaõpetus kui ka kirjandus arendavad õpilase lugemisoskust. Folkloorse materjali puhul viidatakse rahvalauludes keele rollile. Rahvaloomingu kaudu soodustatakse õpilasel kujundliku mõtlemise oskuse, keele, kultuuriloolise tausta mõistmise oskuse arengut; väärtustatakse õpilase päritolu, keele- ja kultuuriruumi kuuluvust. Rahvalauludes (ja mitte ainult rahvalauludes) kasutatud kujundlik keel ja alltekst nõuavad õpilaselt tõlgendusoskust, arendab emakeele kasutamisoskust ja laiendab õpilase sõnavara. Kunstiõppes domineerib praktiline tegevus. Erialaste mõistete peamine kasutaja on õpetaja ning õpilased omandavad need passiivse sõnavarana. Kunstiõpetuses arvestatakse laste kõnetaju ja –loome oskustega. Tekstide juurde kuuluvate illustratsioonide jõukohase analüüsi käigus kujundatakse positiivset suhtumist kunstiteostesse.

Iga ülesande juures vesteldakse kitsamalt ja laiemalt vastavast kunstialasest sisust, praktilise töö ainestikust (probleemist, teemast), lastakse õpilastel jagada omavarasemaid kogemusi ning avaldada mõtteid ja tundeid nendega seoses

**Kehalise kasvatus**

Kehalises kasvatuses omandab õpilane spordi- ja tantsualase oskussõnavara, mis toetab tema suutlikkust lugeda ja mõista spordialaseid tekste, väljendada end asjakohaselt nii kõnes kui kirjas.Kehalises kasvatuses on võimalik toetada numbrite loendamise, kehaosade nimetuste, suundade

(otse, paremale, tagasi jne) omandamist

**Tehnoloogia**

Tööõpetus on mõistetavalt kerge intellektipuudega laste jaoks üks olulisematest õppeainetest. Tööharjumuste ja -oskuste omandamise kõrval on tööõpetuses oluline roll suhtlemisel, oskusel korraldada ühistegevust, küsida abi, anda nõu. Tööõpetuses kujundatakse oskusi töötamiseks nii

suuliste kui kirjalike juhiste alusel, õpitakse kavandama oma tööd, plaani järgi seda sooritama ja kontrollima. Kui tööoskuste esimestel etappidel on verbaalselt aktiivne õpetaja, siis hiljem tõuseb õpilase kavandava reguleeriva kõne osatähtsus. Eesti keele tundides läbivõetavad teemad on seotud kunsti- ja tööõpetuse tundides läbiviidavate töödega. Tähtpäevade teemad, aastaaegade vaheldumine looduses jne kajastuvad nii eesti keele tundides kui ka kunsti- ja tööõpetuse tundides.

1. **Läbivate teemade rakendamine**

**Elukestev õpe ja karjääri planeerimine.**

Taotletakse õpilase kujunemist isiksuseks, kes on valmis õppima kogu elu, täitma erinevaid rolle muutuvas õpi-, elu- ja töökeskkonnas ning tegema mõistlikke kutsevalikuid.

**Keskkond ja jätkusuutlik areng**

Taotletakse õpilase kujunemist sotsiaalselt aktiivseks, vastutustundlikuks ja keskkonnateadlikuks inimeseks, kes hoiab ja kaitseb keskkonda ning väärtustades jätkusuutlikkust.

**Kodanikualgatus ja ettevõtlikkus**

Taotletakse õpilase kujunemist aktiivseks ning vastutustundlikuks kogukonna- ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonnaliikmena ning toetub oma tegevuses riigi kultuurilistele traditsioonidele ja arengusuundadele**.**

**Kultuuriline identiteet**

Taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte- ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktikate eripärast ning

kes väärtustab omakultuuri ja kultuurilist mitmekesisust ning on kultuuriliselt salliv ja koostööaldis.

**Teabekeskkond**

Taotletakse õpilase kujunemist teabeteadlikuks inimeseks, kes tajub ja teadvustab ümbritsevat teabekeskkonda, suudab seda kriitiliselt analüüsida ning toimida selles oma eesmärkide ja ühiskonnas omaksvõetud kommunikatsioonieetika järgi

**Tehnoloogia ja innovatsioon**

Taotletakse õpilase kujunemist uuendusaltiks ja nüüdisaegseid tehnoloogiaid eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu-, õpi- ja töökeskkonnas.

**Tervis ja ohutus**

Taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes on võimeline järgima tervislikku eluviisi, käituma turvaliselt ning kaasa aitama tervist edendava turvalise keskkonna kujundamisele.

**Väärtused ja kõlblus**

Taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.

**Eesti keele õppe rõhuasetused 1. -2. klassis**

1. Eesti keele õpe lihtsustatud õppekava (edaspidi LÕK) alusel 1.-2. klassis jaguneb I klassis aabitsaeelseks ja aabitsaperioodiks. Kuna kogu esimene õppeaasta töötatakse aabitsaga, siis erinevalt tavaõppest aabitsajärgne periood 1.klassis puudub.
2. Õppimise eelduseks on lapse suutlikkus tunnetada ennast õpilasena, vastu võtta ja sooritada õpiülesandeid: käitumine õpilasena tunnis ja vahetunnis, tegutsemine kõrvuti ja koos, adekvaatne reageerimine konkreetsetele korraldustele osatoimingute kaupa. Õppimise eelduseks on ka õppevahendite eristamine, paigutamine koolipingile ja kotti, õppevahendite hooldamine.
3. Tunnetustegevus ja kõne. Lihtsustatud õpet vajava lapse tunnetustegevus toetub esimesel kooliastmel valdavalt praktilisele tegevusele ja lähiümbruse tajumisele, mis on osaliselt võrreldav eakohaselt arenenud lapse tegevusega neljandal-viiendal eluaastal. Tunnetuslik aktiivsus on madalam, kujutluste ja keeleüksuste vaheline seos ebatäpne või osaliselt puudu. Tegevusega kaasnev privaatkõne on kasin või ei ilmne üldse.
4. Kooliikka jõudes kasutab laps oma kõnes baassõnavara (tajutud/märgatud esemete ja tegevuste sõnastamine) ja piiratud hulgal vabade laienditeta lihtlaused. Kõnest arusaamine sõltub situatsiooni mõistmisest. Baassõnavaraga võrreldes konkreetsema või üldisema tähendusega sõnu ning nende grammatilisi seoseid lauses laps valdavalt ei mõista. Lihtsustatud õpet vajav laps suudab esimesel kooliastmel töömälus hoida kolme- või neljasõnalist lausungit.
5. Kõne alaarengust ja tegevusele kaasneva kõne puudulikkusest tuleneb vajadus õpetajal reguleerida laste õppetegevust koostöös ja eeskuju järgi ning kommenteerida lapse tegevust, rakendada koos- ja järelkõnet.
6. 1.-2.klassi õpilastele on iseloomulikud impulsiivsed äärmuslikud negatiivsed, harvem positiivsed emotsioonid ja ebastabiilsed tunded. Väiksemal osal lastest ilmneb emotsioonide inertsus. Esialgu ei kontrolli õpilased oma emotsioone, mis väljendavad reaktsiooni keskkonnale ning oma primitiivsetele tarvetele. Ka enesehinnang on otseses seoses õpetaja, vanemate ja kaaslaste suhtumisega.
7. Tundevalla kujunemine ennetab kognitiivset arengut. Lapsel ilmnevad soovid rahuliku ja sõbraliku keskkonna ja positiivse suhtumise, sh füüsilise kontakti järele.
8. Õpilaste passiivsus, kognitiivsete protsesside, kõne ning tundevalla arenematus tingib vajaduse mõjutada õpiülesannetega eelkõige esimese ajuploki (ajutüvi, koorealused moodustised) ning parema poolkera koore aktiivsust ja talitluslikku arengut. Eelistatud on 1.-2. klassis praktiline või materialiseeritud tegevus ning tajuprotsesside suunamine; protsess ja tulemus seostatakse kõnega.
9. Õpitakse kõnet kuulama, tajutavaid objekte ja nähtusi jälgima, vaatlema ja võrdlema ning erisuguste tunnuste alusel rühmitama; mõistma ja täitma suulisi korraldusi; osalema dialoogis; orienteeruma tahvlil, raamatus ja vihikus. Oskustest on peamised tuumlausete (baaslausete) ja laiendatud lihtlausete mõistmine, koostamine ja kasutamine, lugemine ja kirjutamine.
10. Peamised õppeviisid on praktiline harjutamine ja didaktiline mäng. Kujundatakse oskused tegutseda koos õpetajaga, matkides ning eeskuju järgi, orienteeruda oma kehas ning lähimas aegruumis. Omandatud toiminguid ajendatakse ja kinnistatakse verbaalsete repliikidega. Tegevuse verbaalne kommenteerimine, kokkuvõtete tegemine ning lühitekstide interpreteerimine on valdavalt õpetaja pädevuses.
11. Õpilasi ärgitatakse õpetaja ütlust kordama (kooris ja/või individuaalselt) ning lõpetama. Õpilase ütlusi on soovitatav parafraseerida, konkretiseerida sõnakasutust, varieerida sõnastust.
12. Vaimsete ülesannete täitmisel toetutakse näitvahenditele, õpitavad toimingud materialiseeritakse, kasutatakse lihtsaid skeeme, sümboleid, graafilisi orientiire, mille kasutamise vajadus tuleneb töömälu piiratud mahust ja kõne reguleeriva funktsiooni arenematusest.
13. Motivatsioon. Motivatsiooni kujundamiseks antakse õpilastele nii õpitegevuses osalemise kui ka tulemuste puhul võimalikult sageli konkreetseid positiivseid hinnanguid. Positiivsele hinnangule võiks kaasneda konkreetne soovitus midagi paremini teha. Korraldused antakse osatoimingute kaupa, arvestatakse õpilaste kõnemõistmise taset. Õpilaste ajutegevuse aktiveerimiseks kasutatakse võimalikult sageli sensomotoorseid ülesandeid. Õppeülesannete esitamisel rõhutatakse selle konkreetset eesmärki (kirjutada tuleb õigesti, valida õige täht).

**1. klass**

|  |  |
| --- | --- |
| **Õppesisu** | **Õpitulemused** |
| **Tähelepanu suunatud keskendamine, lühikeste ja lihtsate korralduste mõistmine ja täitmine**  Laste kogemusi kajastava lühikese ja lihtsa jutu kuulamine (jutustus,  ettelugemine), seletuste lisamine.  Lausungite (3–5 sõna) kordamine.  2–4 realiste salmide õppimine kuulamise järgi.  Õpetaja ja kaaslaste tegevuse jälgimine.  Emotsionaalse kontakti loomine ja säilitamine. Vastamine dialoogi  repliigile (küsimus või korraldus), dialoogi jätkamine ja alustamine  tuttavas situatsioonis.  Viisakusväljendite kasutamine, oma soovide ja vajaduste väljendamine.  Suhtlemine koostegevuses, sh mitteverbaalsete vahendite (žestid,  osutamine) kasutamine. Eneseväljendus liikumis- ja laulumängudes.  Hääletoonid ja näoilmed (rõõmus, kuri ). Hääle- ja intonatsiooni-harjutused õpetaja eeskuju järgi.  Tajude ja kujutluste arendamine ning süstematiseerimine: objektide osad ja tajutavad tunnused, tegevusakti subjektid ja objektid ning osatoimingud.  Silmaliigutuste suunamine, silma- ja käeliigutuste seostamine. Esemete ja esemepiltide äratundmine; esemete ja piltide sobitamine ning rühmitamine erinevate tunnuste alusel: suurus, värvus, kuju, detailide paigutus.  Rühm ja allrühmad: rühmitamine, nimetamine. Allrühma- ja  rühmanimetuste tundmine ja kasutamine õpitud teemade ulatuses (koolitarbed, riietusesemed, mööbel, toidunõud, mänguasjad).  Kujundite äratundmine (kolmnurk, nelinurk, ring). Kujundite  järjestamine matkimise, näidise ja sõnalise korralduse järgi.  Põhivärvuste eristamine ja pinna katmine.  Orienteerumine oma kehas ja lähiruumis (all-üleval, keskel, ees-taga, vasakul-paremal), sh paberilehel, tahvlil, raamatus ja vihikus (vajadusel märgistatakse õpilase vasak või parem käsi).  Ruumisuhete ja vastavate sõnade (suur-väike, suurem-väiksem, ülal- all, ees-taga, vasakul-paremal, alguses-lõpus-keskel, esimene- viimane) mõistmine.  Esemete paigutus ruumis üksteise suhtes, kujundite paigutus tahvlil ja paberilehel. Kujundite eristamine kuju, suuruse, detailide ja nende  paigutuse järgi, suunatud võrdlemine, erisuste ja sarnasuste märkamine, rühmitamine, konstrueerimine.  Õpiülesanded täidetakse matkimise teel, näidise ja suulise korralduse järgi lähtuvalt oskuse omandamise tasemest.  Samaaegsete ja eelnenud (järgnevate) sündmuste ning toimingute  eristamine, vastavate keelendite mõistmine ja kasutamine: samal ajal,  praegu, nüüd, enne, pärast, eile, täna, homme.  Ööpäeva osade, nädalapäevade, aastaaegade järjestuses  orienteerumine õpetaja poolt suunatult, vastavate nimetuste tundmine.  Helide ja mürade tajumine, nende suuna määramine, jäljendamine,  eristamine kõnest.  Sõnade ja häälikute eristamine, nende järjekorra taastamine (2–4  üksust) hääldamisele ja häälimisele toetudes; häälikute arvu määramine sõnas.  Kõlalt lähedaste sõnade eristamine.  3–5sõnalise lause kordamine.  Korduvate keeleüksuste ja kõnesegmentide äratundmine (suuline,  hiljem kirjalik üksuste või segmentide rida).  Hääldusvigade märkamine teiste kõnes (häälikute ärajätmine,  asendamine, ümberpaigutamine, silbistruktuuri moonutused).  Kuulmistaju seostamine hääldamise ja nägemistajuga (sõna objekt/tunnus, häälik täht).  Temperatuurierinevuste, materjali, esemete eristamine kompimise teel.  Tunnuste: magus, hapu, soolane, mõru äratundmine, vastavate sõnade mõistmine ja kõnes kasutamine.  Eri meeltega saadud teabe sõnastamine. | 1. suudab väljendada oma mõtet vähemalt tuumlausega; 2. kasutab elementaarseid viisakusväljendeid; 3. vastab dialoogi repliigile; 4. alustab dialoogi oma tarvete rahuldamiseks; |
| **Tuumlause ja vähelaiendatud lihtlause äratundmine, lause**  **järelkordamine**  Sõnade eraldamine, sõnajärje määramine lauses. Lausetähenduse  mõistmine, lause sisulise õigsuse määramine.  Skeemi abil lause (3–4-sõna) koostamine tegevuse ja/või pildi järgi.  Lausemallid:  (alus + öeldis + sihitis),  (alus + öeldis + kohamäärus),  (alus + öeldis + sihitis + kohamäärus),  (alus + öeldis + kaasolumäärus (kellega?)),  (alus + öeldis + sihitis + sihitismäärus (kellele?))  (alus + öeldis + abinõumäärus (millega?)), nende mõistmine ja  koostamine.  Lauseskeemid kui analüüsi materialiseerimisvahendid, skeemide  funktsiooni mõistmine, esitatud skeemi kasutamine analüüsimisel  (koostegevuses õpetajaga), lause skeemi koostamine (kuni 5 sõna). Väit-, küsi- ja käsklause praktiline kasutamine õpitud lausemallide ulatuses.  Hääletugevuse ning intonatsiooni märkamise ja muutmise  harjutamine õpetaja eeskuju järgi.  3–4 lause seostamine sidusaks jutukeseks.  Baassõnavara aktiveerimine.  Meeleorganitega tajutavate esemete ja olendite, tegevuste ja tunnuste  väljendamine sõnadega. Esemete ja olendite nimetuste eristamine.  Sõnavormi ja tagasõnade alla, peale, ette, taha, kõrvale tähenduse äratundmine, kohasuhete (kus?, kuhu?, kust?) eristamine, vastavate sõnavormide tähenduse mõistmine.  Omandatud sõnade kasutamine levinud muutevormides ja koos  tagasõnadega.  Omadussõna kasutamine koos nimisõnaga, tajutava tunnuse  sõnastamine lauses öeldistäite ja täiendina (Sai on soe – Soe sai ).  Arvsõnade ja järgarvsõnade mõistmine 10 piires. | 1. mõistab, koostab (tegevuse, pildi ja/või skeemi alusel) ning kasutab kontekstist/situatsioonist lähtuvalt sensomotoorsele kogemusele toetuvat lihtlauset (3–4 sõna); 2. määrab sõnade järjekorra 3–4-sõnalises lauses; |
| **Sõnade hääldamise täpsustamine, häälikurea (3–5 häälikut)**  **kordamine**  Kuni 5-häälikuliste sõnade häälimine skeemide abil ja ilma; häälikute asukoha ja järjekorra määramine. Sõnade häälikkoostise ladumine valgete ja värviliste noopidega, 2–3 sõna koostise võrdlemine, sõnade rühmitamine häälikkoostise järgi (häälikute arv, esinemine või puudumine sõnas, häälikute asukoht).  Häälikanalüüsi harjutatakse ülesannete raskusastet muutes: 1–2- silbilised ja pikemad sõnad, lahtised ja kinnised silbid; üksikhäälikutest koosnevad, diftongidega, kaashäälikuühenditega sõnad; analüüsi materialiseerimine, häälimine häälega/sosinal ilma abivahenditeta, analüüs koostegevuses, matkides, orientiiri ja suulise instruktsiooni järgi kiiresti/aeglaselt.  Ülipika hääliku leidmine sõnas õpetaja utreeritud hääldamise järgi.  Lühikese ja ülipika hääliku eristamine (õpetaja) võrdleva hääldamise alusel; lühikese, pika ja ülipika hääliku eristamine 1–2-silbilistes sõnades õpetaja abiga koostegevuse ja matkimise tasandil; häälikupikkuse märkimine sümbolitega (noopidega).  Häälikurühmade praktiline eristamine värvuse kui sümboli abil (tabelis). Sõnaskeemide valimine ja koostamine osatoimingute kaupa (sõnade ladumine noopidega), sõnade koostise võrdlemine (materialiseeritult).  Häälik/täht seoste harjutamine (topelttäht = üks hääldussegment).  Tähendusega sõnade ja sõnavormide eristamine tähenduseta  häälikukombinatsioonidest.  Juhtiv lugemisviis on häälega veerimine.  Suurte, hiljem (III trimester) väikeste trükitähtede õppimine.  Laotud, trükitähtedega kirjutatud/trükitud sõnade lugemine.  Erineva šriftiga sõnade lugemine, sõnade tähtkoostise võrdlemine. Sõnade (1–3 silpi; pikemad sõnad kõnetaktideks liigendatult), lausete ning lühitekstide lugemine tahvlilt ja raamatust.  Lugemisviisid: häälega ja vaikne (sosinal) veerimine, diftongide ja lühikeste tuttavate sõnade äratundmine tervikuna.  Orientiiride ja abistavate võtete kasutamine lugemisel; järgneva tähe või sõna ettehaaramine; minimaalse kõnetakti „kasvatamine”, sõna lugemisel minimaalsele kõnetaktile orienteerumine.  Õpetaja ja kaaslaste lugemise jälgimine, lugemisjärje hoidmine.  Loetu tähenduse mõistmine: veeritud sõna või lause kordamine tervikuna, küsimustele vastamine, sõna või lause korduv lugemine, sobitamine piltidega, õpetaja kommentaaride seostamine lausetega.  Sõna või lause leidmine tekstist õpetaja juhendamisel;  illustratsiooni(de) sisu suunatud analüüs (valdavalt pärast lugemist); sõna või lause sobitamine illustratsiooni(de)ga.  Sama ja erineva šriftiga sõnade äratundmine, sõnade tähtkoostise võrdlemine; ladumine näidise järgi.  Kirjatehnikas õpitud sõnade ärakiri tähtede, tähepaaride ja 2–3- täheliste sõnade kaupa originaali alla ja kõrvale. Kirjutatud sõna võrdlemine originaaliga, vea parandamine.  Kirjutamisele eelneb analüüs: originaali lugemine, häälimine, topelttähtede ning nõrga/tugeva sulghääliku leidmine ja märgistamine. Originaal esitatakse kirjatähtedega, hiljem trükitähtedega, kirjutatakse kirjatähtedega.  Sõnaskeemi koostamine, sõna ladumine tähtedega pärast analüüsi  skeemi järgi, sõnade ja lühikeste lausete (2–3 sõna) kirjutamine pärast analüüsi.  Kirjutamisel järgitakse (õpetaja juhendamisel) algoritmi:  1) häälikujärje märkimine häälimisele toetudes,  2) häälikupikkuse märkimine võrdleva hääldamise abil,  3) tähe valimine skeemi järgi,  4) kirjutamine,  5) järelkontroll.  Käe ja sõrmede peenmotoorika harjutamine: voolimine, voltimine,  ladumine, punumine, töö mosaiigiga; kehaasend, pliiatsihoid; joonte tõmbamine eri suundades nii pintsli, kriidi kui ka pliiatsiga, pinna viirutamine, joonte vahe ja pikkuse säilitamine liigutuste suuna muutmisel, kujundite ja täheelementide joonistamine šablooni, orientiiride ja eeskuju järgi.  Väikeste kirjatähtede õppimine, tähtede seostamine, 1–2silbiliste sõnade kirjutamine, tähemoonutuste äratundmine ja parandamine.  Raskusastmed: ülekirjutamine, kirjutamine orientiiride abil, kirjutamine originaali järgi.  Eri suurusega tähtede kirjutamine.  Kirjutamine originaali alla ja kõrvale.  Häälikute, tähtede (sh topelttähtede), sõnade, lausete praktiline  äratundmine.  Häälikurühmad, häälikute kolm pikkust. Suur algustäht lause alguses ja nimedes. Lause lõpumärkide praktiline äratundmine.  Ainsuse ja mitmuse vormide tähenduse praktiline eristamine. | 1. häälib kuni 5-häälikulisi sõnu, koostab analüüsitud sõnade (noop) skeeme, määrab häälikujärje sõnas; 2. määrab õpetaja võrdleva hääldamise abil häälikute pikkuse 1–2-silbilistes sõnades; 3. kasutab sõnu analüüsides sobivaid sümboleid (noope); 4. laob analüüsitud sõnu tähtedega, teeb analüüsitud sõnade ärakirja; 5. kirjutab väikseid kirjatähti; 6. tunneb suuri ja väikseid trükitähti; 7. loeb veerides 1–3-silbilisi sõnu, tuumlauseid ja vähe laiendatud lihtlauseid, saab aru loetu tähendusest (oma kogemuste piires); |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse sõnaliste hinnangutega vastavalt kooli hindamisjuhendile.

**2. klass**

|  |  |
| --- | --- |
| **Õppesisu** | **Õpitulemused** |
| **Kuulamine ja jälgimine**  Tähelepanu keskendamine ja säilitamine töövõtte ajal. Ülesande täitmine koostegevuses. Suuliste 2–3-osaliste lihtsate korralduste täitmine, vajadusel osatoimingute kaupa. Tuttavate õpiülesannete täitmine suulise instruktsiooni järgi. Üldistatud korralduste täitmine tuttavas situatsioonis. Adekvaatne reageerimine hinnangule. Lugemise või jutustamise kuulamine, kaaslaste vastuste ja lugemise 4 jälgimine õpetaja suunamisel. Intonatsiooni põhimallide märkamine, seostamine vastavate näoilmete ja kehakeelega.  **Suhtlemine**  Kõnesoovi kujundamine. Väit-, küsi- ja käsklause kasutamine vastavalt situatsioonile. Hääletugevuse muutmine (3–4 tugevusastet), loogilise rõhu ja lauselõpu intonatsiooni kasutamine. Küsimusele vastamine lühidalt (ühe või mitme sõnaga) ja hargnenud lausungiga. Oma tegevusest ja muljetest kõnelemine (3–4 lausungit). Viisakas ja tegevusele vastav suhtlemine koostegevuses, dialoogi alustamine ja jätkamine (vähemalt ühe initsiatiivse repliigiga). Suulise mina-vormis jutukese (3–5 lauset) koostamine oma tegevuse, kooli, klassi, perekonna kohta. Ase- ja määrsõnade asendamine täistähenduslike sõnadega esmasel viitamisel, ase- ja määrsõnade kasutamine korduval viitamisel (mängu ajal - siis, õues - seal).  **Tunnetustegevuse arendamine**  Tajude ja kujutluste arendamine ja laiendamine ning süstematiseerimine: objektide osad ja tajutavad tunnused, tegevusakti subjektid ja objektid ning osatoimingud.  **Nägemis- ja ruumitaju**  Objektide ja esemepiltide äratundmine, analüüsimine, võrdlemine, rühmitamine ja kirjeldamine õpetaja küsimuste, korralduste ning osutamise järgi (tajutavad tunnused: kuju, suurus, värvus jne). Ruumisuhete suhtelisuse mõistmine, sh kahe koordinaadi arvestamine (all keskel, ees paremal).  **Ajakujutlused**  Orienteerumine ajaühikute järjestuses (enne-pärast), nimetuste tundmine: aasta ja aastaajad, kuud, nädal ja nädalapäevad, ööpäev ja selle osad, tund. Orienteerumine tegevussituatsioonis: samal ajal, praegu, enne, pärast. Kellaaeg: täistund, kellaaja sõnastamine. **Kuulmistaju**  Hääletoonide (vihane, rõõmus jm) äratundmine. 5–6-sõnalise lause järelkordamine. Teiste kõnes leiduvate vigade märkamine (hääldusvead, agrammatismid, sobimatud sõnad)  Kompimistaju  Esemete ja materjalide äratundmine kompimise teel, tulemuste sõnastamine. | 1. mõistab, koostab (4–5 sõna) ja kasutab sensomotoorsetele kogemustele toetuvat laiendatud lihtlauset; |
| **Lause äratundmine: eristamine sõnadest, sõnaühendist, poolikust lausest, agrammatilisest lausest**  Sõnajärje määramine ja muutmine, lause taastamine, lõpetamine.  Lausetähenduse mõistmine sensomotoorsele kogemusele toetudes. Lausete eristamine nii intonatsiooni kui ka skeemide alusel. Väit-, küsi- ja käsklausete koostamine (4–5 sõna) tegevuse, piltide ja skeemide abil. Lauselõpu intonatsioon. Lausete skemaatiline kujutamine. Lausete ühendamine, sisestamine (lihtsamad juhud), muutmine (sõnajärje muutmine, väit-, küsi- ja käsklausete muutmine teisteks lausetüüpideks). Lausete laiendamine sihitise, koha-, abinõu-, kaasolu- ja sihitismäärusega. Mitmesõnalise lause muutmine lihtsamateks lauseteks, „pöördlausete” moodustamine (Koer on kassi taga. Kass on koera ees.). Sõnavormide tähenduse mõistmine lauses või sõnaühendis. Vormide eristamine ja rakendamine: sihitise ja määruse vormid, tagasõnad (ees, taga, all, peal, kõrval, kohal, vahel, sees). Omadussõna kasutamine öeldistäitena ja täiendina. Tegusõna oleviku ja lihtmineviku pöörete mõistmine ja kasutamine. Isikuliste asesõnade mõistmine kontekstis, isikuliste asesõnade rakendamine. Tunnust/omadust ja tegevust väljendavate sõnade leidmine lausest ning rakendamine lauses. Erineva üldistusastmega (2–3) sõnade mõistmine ja õige kasutamine (Muki-koer; Muki-koerloom). Nimede ning liigi- ja alaliiginimetuste tähenduse erisuse mõistmine (Muki on koduloom). Põhi- ja järgarvsõnade mõistmine 20 piires. | 1. määrab häälikujärje sõnas; |
| **Häälikanalüüs**  Sõnade hääldamise täpsustamine. Erineva häälikulise koostise ja pikkusega sõnade häälimine (häälega ja sosinal), häälimiskiiruse muutmine. Häälikute järjekorra ja asukoha määramine: häälikute märkimine graafiliste sümbolitega (noobid, kriipsud jm), häälikute nimetamine järjekorras, sõnas esimese ja viimase hääliku, eelneva(te), järgneva(te) ja naaberhääliku(te) nimetamine. Analüüsi harjutamine ülesannete raskusastet muutes: erineva pikkusega sõnad, üksikhäälikud ja häälikuühendid; analüüs materialiseeritult, koostegevuses, iseseisvalt tempot ja hääletugevust muutes. Häälimine koos häälikurühma määramisega. | 1. määrab häälikurühma tabeli alusel; |
| **Foneemanalüüs**  Häälikute rühma praktiline eristamine; iga hääliku kolme pikkuse käsitlemine eraldi, paarikaupa, koos; häälikupikkuse muutmine, määramine ja tähe valimine 1–2-silbilistes sõnades; kaksiktäishäälikute ja suluta kaashäälikute ühendi praktiline äratundmine. Raskusastmed: kõnetakti vältele viitava(te) hääliku(te) ja selle/nende asukoha määramine, sõnatulpade lugemine noopide ja vältemärkide alusel, analüüsimine (häälikupikkuse muutmine ja määramine) õpetaja võrdleva häälduse järgi, materialiseeritud ja suunatud analüüs koostegevuses, sõnaskeemide koostamine, valimine, noopide asendamine tähtedega (ühekordne ja topelttäht); sulghäälikute käsitlemisel nõrga, tugeva ja topelttähe kirjutamine 1–2-silbilistes sõnades. Veaohtlike häälikute ja vastavate tähtede leidmine sõnades: esimese täishääliku ja sellele järgneva suluta kaashääliku või sulghääliku märkimine laotud ja kirjutatud sõnas, hääliku nimetamine kuuldud 1–2-silbilises sõnas. | 1. muudab ja määrab abivahendi abil 1–2-silbilistes sõnades lihthääliku pikkust; |
| **Lugemine**  Lugemistehnika ja orienteerumine tekstis.  Juhtiv lugemisviis on häälega veerimine ja üleminek sõnahaaval lugemisele ( 1-2 silpi)  Uue teksti lugemine.  Õpetaja esmase lugemise kuulamine, õpetaja kommentaaride seostamine lause/lõigu/tekstiga. Lugemine veerides (häälega ja sosinal), 1–2-silbiliste sõnade lugemine sõnade kaupa; pikemate sõnade lugemine kõnetaktide kaupa; keerulise häälikkoostisega sõnade lugemine pärast eeltööd ja/või abivahenditega (graafilised orientiirid, sõnade liigendamine, eelnev häälimine). | 1. loeb õpitud teksti lühikeste sõnade ja/või kõnetaktide kaupa; |
| **Lugemise harjutamine**  Korduv lugemine vahelduvalt kooris ja üksi, tahvlilt ning lugemikust. Aimamisoskuse arendamine, hääle tugevusastmete (3–4 astet) ja lauselõpu intonatsiooni harjutamine. Kaasõpilase lugemise jälgimine ja lugemisvigade parandamine. Õpitud teksti lugemine lühikeste sõnade ja/või kõnetaktide kaupa.  Sõnavaratöö.  Taustteadmiste aktiveerimine, tundmatute sõnade ja väljendite selgitamine enne teksti lugemist (näitvahendite ja/või lühitekstide abil). 2–3 sõna aktiveerimine teksti analüüsides ja taastades | 1. leiab õpitud tekstist küsimuste-korralduste abil sõnu ja lauseid; |
| **Teksti korduv lugemine ja analüüs**  Lausetähenduse mõistmine. Samaviiteliste sõnade tähenduse mõistmine lausete tähendust seostades (lokaalse sidususe strateegia). Puuduva teabe tuletamine (oletatav koht, aeg, tegelaste vastastikune mõjutamine). Teksti kohta esitatud küsimustele vastamine valiklugemist kasutades. Dialoogi struktuuri teadvustamine (kes? kellele? mida ütles?), õpetaja kommentaaride seostamine ütlusega (mida soovis, kuidas ütles). | 1. taastab lühiteksti abivahendeid kasutades (pildid, pildiseeriad, küsimused, sõnalünkadega laused); |
| **Valiklugemine**  Sõnade ja lausete leidmine ning lugemine õpetaja juhendamisel. Illustratsioonide valimine ja sobitamine tekstiga, pildiseeria järjestamine. Küsimustele ja korraldustele vastamine tekstis leiduva sõna/sõnaühendi või lausega. Kirjeldatud tegude hindamine (valik õpetaja esitatud variantide seast). Allteksti õpetajapoolne sõnastamine. Sisukokkuvõtte ühine sõnastamine. | 1. järjestab sisu järgi pildiseeria, vastab küsimustele lause ja/või lõigu sisu kohta valiklugemise abil; |
| **Ärakiri**  Sõnade ja lühikeste lausete ärakiri pärast nende lugema õppimist (erinevalt paigutatud näidise järgi nii tahvlilt kui ka raamatust). Lühikeste sõnade (2–4 tähte) kirjutamine pärast analüüsi originaali jälgimata (st peast), pikemate sõnade kirjutamine 2–3 tähe kaupa. Kirjutatu kontrollimine originaali järgi. Häälimise tempo reguleerimine sõltuvalt kirjutamise individuaalsest kiirusest. | 1. teeb lugema õpitud lause ärakirja lühikeste sõnade ja kõnetaktide kaupa; |
| **Õigekiri**  1–2-silbiliste sõnade ladumine ja kirjutamine pärast analüüsi, tähe- ja sõnalünkade täitmine. Raskusastmed: analüüs materialiseeritult koostegevuses, individuaalselt. Lühikeste lausete kirjutamine peast pärast analüüsi. Kirjutatu õigsuse kontrollimine: järgnev analüüs materialiseeritult, korrektuurharjutused. Kirjalike tööde kogumaht õppetunnis on 15–20 sõna.  **Kirjatehnika**  Väiketähtede kirjutamise harjutamine, suurtähtede õppimine; tähtede seostamine sõnas; tähemoonutuste äratundmine (üksiktäht, täht sõnas) ja parandamine. Kirjutamise tempo tõstmine. Orienteerumine (õpetaja juhendamisel) kirjutamisel tööraamatusse, vihikusse ja tahvlile **Keeleteadmised ja –oskused**  Suur algustäht nimedes (inimesed, loomad, linnud) ja lause alguses. Lause lõpumärgid. Elusolendite ja esemete ning nende nimetuste praktiline eristamine, tegevuste ja omaduste ning neid väljendavate sõnade praktiline eristamine. Vastamine küsimustele kes?, mis?, mida teeb?; küsisõnade (kes?, mis?, mida teeb?) ja vastavate sõnavormide vastandamine. Üksikhäälikute ja häälikuühendite ning veaohtlike häälikute praktiline äratundmine sõnas. | 1. kirjutab analüüsitud 1–2-silbilise sõna häälikkoostist moonutamata. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse sõnaliste hinnangutega vastavalt kooli hindamisjuhendile.

**Eesti keele õppe rõhuasetused 3.-5. klassis**

Emakeeleõpetuse peamine eesmärk on soodustada olulisi arengulisi muutusi õpilaste tunnetuslikus-kõnelises tegevuses.

1. Tunnetustegevus ja kõne. Õpilase ajutegevus on täiustunud. Kasvab analüütilist taju ja kõnetegevust korraldava vasaku poolkera osakaal, mis võimaldab esemete, tegevuste ja sündmuste seni hägusaid mälukujutlusi suurema hulga tunnuste abil täpsemaks muuta. Lisaks kaemuslik-praktilisele mõtlemisele suunatakse last järjest enam kasutama kujundilist mõtlemist.
2. Õpilase analüütilis-sünteetilise taju ja sellest kujunevate kujutluste areng eeldab õpetaja suunamisel toimuvat esemete tunnuste/omaduste, osade ning funktsioonide märkamist ja teadvustamist. Nendele toetudes saab arendada esemete, tegevuste, sündmuste jm rühmitamisning üldistamisoskust.
3. Konkreetsed ja üldistatud kujutlused ning nendevahelised assotsiatiivsed seosed on baas, millele toetudes kujunevad ja arenevad keeleüksuste tähendused (sõna ja selle vormid, sõnaühendid, laused/lausungid, hargnenud ütlus, sidus tekst), laienevad võimalused nimetatud üksusi valida ja kombineerida.
4. Lihtsustatud õppe 3.-5.klassi õpilastel kasvab oluliselt kõne mõju käitumisele ja tunnetustegevusele (sh tegevuse reguleerimisele). Kõne abil ammutatakse varemomandatud teadmisi mälust sihipäraselt; luuakse rohkem uusi mõtestatud seoseid (sõnaühendite, tekstisidusate lausete mõistmine ja kasutamine); hangitakse uut teavet; suunatakse tunnetusprotsesse (tajumise suunamine, materjali seostamine mälus, mõtlemisoperatsioonide sooritamine); kommenteeritakse, kavandatakse ja kontrollitakse oma tegevust.
5. Õpilane õpib oma tegevuse protsessi kommenteerima. Esialgu toimub see väliskõnes (endale suunatud privaatkõne), seejärel sosinkõnes, mis hiljem läheb üle sisekõneks. Sisekõnes lõimuvad keeleüksuste tähendused kujutlustega, kuid 3.–5. klassi õpilased rakendavad sisekõnet esialgu hargnenult ning piiratult, mis aeglustab õpitegevuse tempot.
6. Tunnetuslik-kõneline tegevus, mis toimub õpilase lähimas arengutsoonis (potentsiaalses arenguvallas), valmistab õpilasi ette 6.–7. klassis õppimiseks (loodusõpetus, ajalugu, inimeseõpetus jm) ning elementaarsete keeleteadmiste omandamiseks.
7. Lugemistehnika ja õigekirjaoskuse arenemine on omavahel tihedalt seotud. Mõlema oskuse jaoks on oluline automatiseerida esmalt häälikanalüüsi (häälikute olemasolu, häälikute järg; kirjutamisel häälimine, lugemisel veerimine) ja seejärel ka foneemanalüüsi (häälikurühmade äratundmine, häälikupikkuse kui kõnetakti vältele osutaja äratundmine lugemisel ja määramine kirjutamisel võrdleva hääldamise alusel).
8. Automatiseerumata osaoskuste sooritamiseks ning uute oskuste õppimiseks on endiselt vaja materialiseeritud abivahendeid (graafilised orientiirid, värvid, analüüsietappide tulemuste visualiseerimine).
9. Õpetamisel on tähelepanu keskmes häälimise ja võrdleva hääldamise oskuste arendamine. Eesmärgiks on, et õpilased suudaksid nimetatud operatsioone privaatkõnele ja sisekõnele toetudes sooritada, tempot kirjutamisega kohandada ja lugemisoskuse arenguks tõsta. Nimetatud operatsioonide sooritamise kiiruse tahtlik reguleerimine on otseselt seotud lugemistehnika ja õigekirja omandamisega. Häälimist ning võrdlevat hääldamist kasutatakse ühtlasi enesekontrollioskuse omandamiseks.
10. Lugemisoskuse kujunemine sõltub veel olulisel määral õpilase jaoks tuttavate süntaktiliste konstruktsioonide esinemise sagedusest tekstis ning õpilase keeleüksuste tähenduse valdamise tasemest.
11. Lugemistehnika arendamise eesmärgiks on jõuda sisult ja keeleliselt kohandatud tekstide ladusa lugemiseni või vähemalt selle piirini. Õpetaja suunab õpilasi tekste analüüsima sisu ja mõtte mõistmise seaduspärasusi arvestades. Vajalik on läbida analüüsi kõik etapid, igal etapil enamkasutatavad strateegiad ehk oskuste rühmad.
12. Teksti esmasele lugemisele ja pedagoogi suunavatele kommentaaridele järgneb sündmuse puhul stseenide järjestuse, kirjelduse puhul tunnuste ja omaduste valdkondade teadvustamine. Korduval lõikude kaupa lugemisel suunatakse õpilasi mõistma lausete tähendust ja lausetevahelisi seoseid, tuletama tekstis puuduvat teavet, märkama mõistmiseks olulisi keeleüksusi (sõnu, sõnaühendeid, osalauseid), kirjeldama tekkivaid kujutlusi.
13. Tekstis orienteerumist arendavad valiklugemise ülesanded (esmalt lõikude ja seejärel kogu teksti ulatuses). Valiklugemise ülesanded kogu teksti ulatuses on suunatud lühikese sisukokkuvõtte ning ilukirjandusliku teksti puhul ka varjatud teabe sõnastamisele. Õpilaste väljendust on harilikult vaja täiendada ja konkretiseerida.
14. Tekstis esinevat otsekõnet analüüsitakse õpetaja suunamisel. Dialoogi analüüsides saavad õpilased saadud teadmisi ka ise suhtlemise reguleerimiseks rakendada. Harjutatakse väljendite valikut sõltuvalt suhtlemissituatsioonist, käitumisaktide hindamist, konfliktide reguleerimist soodustavate ütluste kasutamist. Ütluse eesmärgi ning sõnastusviisi strateegia) sõnastab esialgu pedagoog ning esitab ühtlasi 22 hargnenud interpretatsiooni näidiseid. Laste oskustest sõltuvalt hakatakse kasutama suunavaid küsimusi ja ülesandeid, et täpsustada suhtlussituatsiooni ja keelelisi väljendusvahendeid. Tähelepanu tuleb pöörata kaudsetele ütlustele, mille semantiline ja pragmaatiline tähendus (mõtend) erinevad oluliselt. Analüüsi suunates tuleb pöörata tähelepanu mõtendi koosseisu kuluvatele teabevaldkondadele: kujutlused, verbaalne teave, suhtlejate emotsioonid ja hoiakud.
15. Alustatakse teksti kohta küsimuste moodustamise ja kaaslastele esitamise õpetamist.
16. Jutustamine. Jutustamises eristatakse kahte valdkonda – tekstilähedane jutustamine (vahendatud tekstiloome) ja jutustamine oma kogemusest.
17. Tekstilähedase ümberjutustuse kui vahendatud tekstiloome õppimine sõltub järgmistest asjaoludest: mälu muutumisest juhtivaks tunnetusprotsessiks; teksti sisu ja mõtte mõistmise tasemest; keeleüksuste valdamisest; keeruliste grammatiliste struktuuride lihtsamateks ja tekstisidusateks muutmise oskusest; teabeüksuste variatiivse sõnastamise oskusest.
18. Tekstilähedasel jutustamisel tuleb hoiduda teksti fragmentaarsest sõnastamisest või mehaanilisest päheõppimisest. Oluliseks tuleb pidada teabe järjestamist, sõnavara variatiivset valimist, lausungite seostamist ja nende parandamist järeltööna. Teksti mitmekordsel taastamisel on oluline muuta abivahendeid ja varieerida sõnastust. Sobivateks abivahenditeks on skeemid koos tugisõnadega (sh ka küsisõnad).
19. Praktilise grammatika õppimise peamised eesmärgid on tuumlause mallide hulga laiendamine; muutevormide kasutamine eri lausemallides ja mitmes tähenduses; tuumlausete ühendamine ja sisestamine, et mõista ja moodustada koondlauseid, laiendatud lihtlauseid ning lihtsamate seostega kaheosalisi liitlauseid.
20. Lausemallide baasiks on kujutlused tegevussituatsioonidest (skemaatilised kujutluspildid) ja nende kombinatsioonid. Oluline on teadvustada situatsioonide komponente: subjekt(id), objekt(id), vahendid, tunnused (sh tegevus või seisund), aeg, ruum jne. Jõutakse tajutavate sündmuste/nähtuste põhjuse ning eesmärgi mõistmise ja sõnastamiseni. Oluline on põhjuse ja eesmärgi eristamine ning nende ettekujutamine ajas ja ruumis.
21. Keeleüksuste tähenduse selgitamine, täpsustamine ja täiendamine toetub rühmitamisoskusele ja teadmistele rühma kuuluvatest objektidest, sündmustest, nähtustest, tunnustest ja omadustest.
22. Lausetähenduse mõistmine toetub põhisõna ja laiendite seostele, mille teadvustamiseks harjutatakse süntaksiküsimuste esitamist. Sõnade ja sõnaühendite tähendust seletatakse ja täpsustatakse kontekstis, mille kaudu tähendus konkretiseerub.
23. Liitsõnade ja tuletiste tähenduse mõistmine eeldab uute allrühmade moodustamiseks vajalike spetsiifiliste tunnuste teadvustamist (loom – rohusööja, inimene – tööline – kaevur). Võrdluste ja metafoorsete väljendite tähenduse seletamine eeldab ühistele tunnustele osutamist (tuli / päike küpsetab, seisab postina / liikumatult).
24. Peamiseks tööviisiks on praktiline harjutamine. Keeleüksuste analüüs sisaldab enamasti semantilisi ülesandeid. Keeleterminite kasutamine jääb valdavalt õpetaja pädevusse. Uute õpioskuste omandamine algab materialiseeritult. Üldistamine toetub eelnevalt õpitu konkretiseerimisele, edaspidi taotletakse oskuste etapiviisilist automatiseerimist.
25. Tähelepanu hakatakse pöörama lihtsate kirjalike töökorralduste mõistmisele ja täitmisele. Kirjalikult esitatud töökorralduse täitmist saab nõuda juhul, kui töövõte on koostegevuses ja/või matkimise teel omandatud.
26. Raskusastme varieerimiseks kasutatakse kolme võimalust: Muudetakse 1) materjali keerukust, 2) pedagoogi vahetut osalemist ehk õpilase iseseisvuse astet ja/või 3) abivahendeid.

**3. klass**

|  |  |
| --- | --- |
| **Õppesisu** | **Õpitulemused** |
| **Suhtlemine ja suuline väljendusoskus, kuulamine ja jälgimine**  Tähelepanu keskendamine ühekordsele selgitusele (korralduste täitmine ilma täiendava selgituseta). Lugemise jälgimine, kaasõpilaste vastuste jälgimine ja parandamine, vastustele hinnangu (õige-vale) andmine. Kaasõpilaste vastuste jälgimine (suunatult), nõustumine vastusega, teabe lisamine. Adekvaatne reageerimine hinnangutele. Suhtlemine  Suhtlemine kaasõpilas(t)ega koostegevuses (õpetaja suunamisel). Dialoogi vormid: küsimus-vastus, teade-küsimus; kutse koostegevusele, nõustumine-loobumine. Koostegevuse vastastikune reguleerimine. Oma tegevusest jutustamine (5–6 lauset), jutustamine piltide ja mälukujutluste põhjal küsimuste ja/või plaani abil. Analoogiajutukeste koostamine. | 1. osaleb dialoogis (küsimus-vastus, teadeküsimus) ühistegevuse ajal; |
| **Tunnetustegevuse arendamine, nägemis- ja ruumitaju**  Esemete ja loodusobjektide ning -nähtuste äratundmine, vaatlemine. Terviku jaotamine osadeks ja osade ühendamine tervikuks. Ühiste ja individuaalsete tunnuste eristamine, võrdlemine, rühmitamine ning kirjeldamine esitatud vaatlusplaani järgi. Omandatud oskuste rakendamine eseme-, olu- ja tegevuspiltide analüüsimisel. Tekstis kirjeldatud ruumisuhete skemaatiline kujutamine (modelleerimine). Orienteerumine üheaegselt nii esemete horisontaal- kui ka vertikaalsuhetes.  Ajakujutlused. Aasta, aastaajad (aastaaja muutuvate tunnuste sõnastamine), kuud, päevade arv kuus; nädalad kuus; ööpäev, tund (õppetund) ja minut Nädalapäeva ja kuupäeva kokkuviimine.  Kellaaeg: täis- ja pooltunni eristamine ning sõnastamine.  Lõimumine teiste ainetega.  Matemaatikas ja tööõpetuses kasutatavate mõõtühikute tundmine ja mõõtmistulemuste sõnastamine  Kontroll, enesekontroll.  Kontrolli- ja enesekontrollivõtete kasutamine suunatult tuttavas tegevuses. | 1. võrdleb ja kirjeldab kahte tuttavat objekti tajutavate tunnuste alusel; |
| **Lause ja sõnavara. Lihtlause**  5–6-sõnaliste lihtlausete (väit-, küsi- ja käsklause) mõistmine, kuni 5-sõnaliste lihtlausete koostamine. Sihitisosalause mõistmine ja kasutamine. | 1. mõistab ja koostab kuni 5-sõnalist lihtlauset; |
| **Sõnavormid**  Käändevormide mõistmine ja kasutamine enamlevinud funktsioonides: kohta, objekti, kuuluvust, osa ja tervikut, kaas- ja ilmaolu väljendavate lausete ja sõnaühendite koostamine, küsimusele vastamine kas sõnaühendi või üksiksõnaga. Sõnavormide valimine sõnaühendisse ja lausesse, ainsuse ja mitmuse vormide moodustamine ja kasutamine kaasteksti toel. Erineva üldistusastmega (3–4 astet) nimisõnade mõistmine ja nende õige kasutamine (Muki – koer – koduloom – loom), esemete ja olendite tajutavate tunnuste väljendamine omadussõnadega, inimeste tunnete, emotsioonide ja käitumisaktide kirjeldamine enamlevinud sõnadega situatsioonist lähtuvalt. | 1. oskab viia õpitud sõnavorme mitmesse sõnaühendisse; |
| **Omadust väljendav sõna**  Omadussõna kasutamine öeldistäite ja täiendina, omadussõna ühildumine nimisõnaga arvus ja käändes.  **Tegevust ja seisundit väljendav sõna**  Tegevust ja seisundit väljendavate sõnade mõistmine ja kasutamine. Tajutavaid tegevusi ja seisundeid väljendavate sõnade aktiveerimine. Tegusõna oleviku ja lihtmineviku vormide tähenduslik eristamine ja kasutamine, lihtmineviku vormide moodustamine analoogia alusel, vormide muutmine lauses.  **Arvsõnad**  Põhi- ja järgarvsõnade erisuse teadvustamine ja kasutamine (100 piires) (teine ja neljas – kokku kaks) . Arvsõna käsitlemise seostamine matemaatika õppesisuga.  **Liitsõna**  Liitsõna ja sõnaühendi praktiline eristamine. Põhisõna sobitamine mitme laiendiga ja vastupidi. | 1. kasutab laiendatud lihtlauses nimi-, omadus- ja tegusõnade õpitud vorme; |
| **Lugemine ja kirjutamine. Häälikanalüüs**  Hääldamise täpsustamine (vajadusel). Häälimisoskuse automatiseerimine: häälimine kirjutamise tempos hääletult ja ilma abivahenditeta, tempo tahtlik muutmine  Foneemanalüüs  Häälikurühmade eristamine. Iga hääliku kolme pikkuse käsitlemine kahe (sulghäälikud) ja/või kolme pikkuse kaupa: üksikhääliku pikkuse muutmine, üksikhääliku pikkuse määramine, tähevalik 1 – 3 -silbilistes sõnades; kaksiktäishäälikute ja suluta kaashäälikute ühendi analüüsimine ja tähtede valimine. Sõnas esinevate veaohtlike häälikute nimetamine kirjapildi ja kuulmise järgi, veaohtlike häälikute pikkuse muutmine ja määramine sõnas skemaatiliselt esitatud orientiiridele (skeemid, tiivik) toetudes. Tiiviku kasutamine: veaohtlike häälikute pikkuse muutmine esitatud skeemide järjekorras (ülalt alla, alt üles horisontaalselt), ühe - ja kahekordse tähe valimine vastavalt skeemile. Veaohtlike häälikute pikkuse võrdlemine, õigekirja põhjendamine (õpetaja abiga). Veaohtlike häälikute skeemi valimine sõna juurde, tähelünkade täitmine. Sõnade rühmitamine veaohtlike häälikute pikkuse järgi (skeemide alusel). Töö raskusastet muudetakse vastavalt õpilaste oskustele: analüüs koostegevuses, materialiseeritult ja peast (lihtsamad variandid); lühemad ja pikemad (valdavalt 3-silbilised) sõnad, erineva struktuuriga silbid sõnades.Uue teksti lugemine  Õpetaja esmase lugemise kuulamine; hiljem lugemise jälgimine raamatust. Lugemine kõnetaktide ja lühemate sõnade kaupa. Teksti lugemist kergendavate graafiliste orientiiride kasutamine (vältemärgid, liitsõna liigendamine komponentideks, pika sõna liigendamine kõnetaktideks jne). | 1. muudab ja määrab graafilistele orientiiridele toetudes veaohtlike häälikute pikkust üksikhäälikutest koosnevates sõnades; |
| **Lugemise harjutamine**  Korduv lugemine vahelduvalt kooris ja üksi. Ülesanded ladususe (kohatute pauside vältimine, lugemiskiiruse tõstmine) ja ilmekuse (lauselõpu intonatsioon, loogiline rõhk) arendamiseks. Kaasõpilaste lugemise jälgimine, lugemisvea märkamine ja parandamine. Õpitud teksti lugemine sõnade kaupa häälega ja/või endamisi sosinal. Sõnavaratöö. Taustteadmiste aktiveerimine ning tundmatute sõnade ja väljendite selgitamine enne teksti lugemist (näitvahendite ja/või lühitekstide abil). 3–4 sõna aktiveerimine teksti analüüsides ja taastades.  Teksti korduv lugemine ja analüüs. Lausetähenduse mõistmine (koha- ja ajasuhete ning objektide tunnuste mõistmine). Lausete tähenduse seostamine (lokaalse sidususe strateegia). Puuduva teabe tuletamine.  Dialoogi analüüs. Dialoogi repliikide leidmine õpetaja sõnastatud saatelause/küsimuse järgi (õpetaja sõnastab kas eesmärgi või strateegia). | 1. loeb õpitud teksti valdavalt sõnade kaupa; |
| **Valiklugemine**  Sõnade, lausete ja lõikude leidmine õpetaja juhendamisel rõhuasetusega lausetähenduse (vabade laiendite) mõistmisele ja lausete seostamisele. Õpetaja küsimustele ja korraldustele vastamine tekstis leiduva sõna, sõnaühendi või lausega  **Teksti jaotamine lõikudeks**  Teksti jaotamine lõikudeks (õpetaja abiga) kokkuvõtliku sõnastuse ja/või pildiseeria alusel. Tekstilõigu piiride leidmine. Lõikude sobitamine illustratsioonidega, kokkuvõtlike sõnastustega. Illustratsioonide ja tekstis esitatud teabe võrdlemine. Puuduva teabe tuletamine.  **Küsimuste esitamine kaaslastele**  Küsimuste (kes?, mis?, mida teeb?) sobitamine tekstiga, küsimuste esitamine üksteisele, küsimustele vastamine.  **Tegelaste käitumise analüüs**  Kirjeldatud tegude hindamine ja vastandamine (õige-vale, meeldib-ei meeldi) koos õpetajaga. Käitumisaktide analüüsimine (mida tahtis, mis tingimused soodustasid või takistasid, mida tegi, mis oli tulemus) ning seostamine motiivide ja kavatsustega. Tegelaste vastandamine käitumise alusel.  **Teksti peamõte**  Teksti juhtlause leidmine, teksti peamõtte ja/või allteksti sõnastamine (koos õpetajaga) 2–3 valikuks antud kirjaliku väite põhjal. | 1. leiab õpitud tekstist küsimuste-korralduste järgi sõnu, lauseid ja lõike, vastab küsimustele (sh annab hinnangu tegevus-aktile); |
| **Teksti taastamine**  Tekstilähedase jutustamise harjutamine: deformeeritud teksti taastamine lausetest (5–6 lauset) või lõikudest (3–4 lõiku), lausete lõpetamine. Jutustamine õpetaja suunamisel eseme-, olu- ja tegevuspiltide, pildiseeria, küsimuste, tugisõnade (verbid) ja -sõnaühendite abil. Korduv jutustamine sõnastust varieerides | 1. annab abivahendeid kasutades ja koostöös õpetajaga tekstilähedaselt edasi õpitud pala sisu; |
| **Kirjutamine. Ärakiri**  Kirjutamine sõnahaaval pärast lause lugema õppimist ja eelnevat analüüsi. Kirjutatu õigsuse kontrollimine | 1. kirjutab ärakirjas 1–2-silbilisi sõnu originaalteksti täiendavalt vaatamata; 2. kontrollib ärakirja õigsust; |
| **Õigekiri**  1–3-silbiliste sõnade ja neist koostatud lausete kirjutamine pärast ühisanalüüsi: lünkharjutused, sobitusharjutused, harjutavad etteütlused. Kirjutatu õigsuse kontrollimine: kirjapildile vastav lugemine, järelanalüüs, vigade parandamine. Poolitamine graafiliste orientiiride ja analoogia alusel. Õpitud käände- ja pöördevormide õigekiri (sõnatüve muutused, lõpud).  Kirjalike tööde kogumaht ühes õppetunnis on 25–30 sõna  **Kirjatehnika**  Väike- ja suurtähtede harjutamine (geneetilises järjekorras), tähtede õige seostamine sõnades, moonutuste leidmine oma ja teiste kirjas (tahvlilt, vihikust), harjutused kirjutamiskiiruse muutmiseks. Vihiku vormistamine, kirjaliku töö vormistamine: pealkiri, kuupäev, taandrida **Keeleteadmised ja –oskused**  Häälikurühmade ja veaohtlike häälikute/tähtede äratundmine,  lõppude äratundmine (oleviku ja lihtmineviku vormis), Ainsuse ja mitmuse vormide (käände- ja pöördevormid) äratundmine; k, p, t sõna alguses ja s-i kõrval. | 1. kirjutab pärast analüüsi õigesti 2–3-silbilisi üksikhäälikutest koosnevaid sõnu. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse sõnaliste hinnangutega vastavalt kooli hindamisjuhendile.

**4. klass**

|  |  |
| --- | --- |
| **Õppesisu** | **Õpitulemused** |
| **Tähelepanu keskendamine selgituse andmise või töövõtte sooritamise ajaks**  Kaasõpilaste tegevuse jälgimine ja nende abistamine.  2-3-osalise suulise ja kirjaliku korralduse täitmine õpetaja suunamisel.  Suhtlemine koostegevuses kaasõpilastega: koostegevuse vastastikune reguleerimine (*teade-teade* dialoog), selle oskuse rakendamine õppesituatsioonides.  Kokkuvõtte tegemine ühistegevusest (mina ja teised; eesmärk, tingimused, tegevus ja tulemus; mõju teistele ja endale). Kollektiivse kogemuse põhjal ühise jutukese koostamine.  Samateemaliste erineva sisuga jutukeste koostamine (huvitegevus, kodutee jne).  Jutukese koostamine kogemuste, olu- ning tegevuspiltide, pildiseeria ja skemaatilise kava põhjal (6-7 lauset). | 1. osaleb ühistegevuse ajal üksteise tegevust reguleerivas dialoogis; |
| **Kuni kolme objekti kirjeldamine nende võrdlemise põhjal**  Kirjeldamine ja võrdlemine esmalt esitatud plaani järgi, hiljem üleminekuga iseseisvale kirjeldamisele.  Esemerühma kirjeldamine, objektide ühiste omaduste rõhutamine.  Eseme/kujundi vastandamine kahele teisele esemele või kujundile (erinevate tunnuste alusel).  Loodusobjektide ja esemete nähtuste võrdlemine, rühmitamine erinevate rühmitusaluste järgi, rühmade nimetamine; aja-, põhjus- ning eesmärgisuhete praktiline eristamine.  Sündmuste ja tegevusaktide sama aegsus ja järjestamine.  Matemaatikas ja tööõpetuses kasutatavate mõõtühikute tundmine ja mõõtmistulemuste sõnastamine.  Kontrolli ja enesekontrollivõtete kasutamine tuttavas tegevuses. | 1. võrdleb ja kirjeldab esemeid (kuni 3 objekti) rühmas; kirjeldab ühistegevust; |
| **Lihtlause (kuni 6-sõnalise) moodustamine baaslausetest**  Ühendamine, sisestamine, eelnevalt koostatud sõnaühenditest (tegusõna ja nimisõna laiendid).  Lause laiendamine ja lühendamine.  Kahe või enama lause moodustamine pikemast lausest.  Laiendatud lihtlause (4-5 sõna), koondlause ja sihitisosalause kasutamine.  Nimisõnade kasutamine sõnaühendis ja lauses.  Lauses väljendatavate suhete mõistmine, nende adekvaatne väljendamine nimisõnaga: atributiivsed suhted (tunnused, kuuluvus, osa tervikust), kohasuhted, abinõu-, kaasolu- ja ilmaolusuhted, ajasuhted; lõpetatud ja lõpetamata tegevus, hulk ja mõõt, (millegi)  valdaja, seisund.  Sõnavormide leidmine sõnaühendist ja lausest funktsioonide kaupa.  Sõnavormi moodustamine kaasteksti toel skeemi ja tähenduse järgi, sobitamine sõnaühendiks, kasutamine lauses.  Küsimuste esitamine (valik) sõnavormile.  Ainsuses ja mitmuses olevate sõnavormide tähenduslik-vormiline analüüs.  Tagasõnade (koha- ja ajasuhted) ja abimäärsõnade mõistmine ning praktiline kasutamine (muutevorm koos tagasõnaga).  Nimisõna algvorm ja küsimused (kes?, mis? mis?), algvormi moodustamine sõnaühendi see on abil.  Murdesõnade ja keelenormile vastavate sõnade (*pudru-puder*) eristamine.  Sõna tüvi. Sõnavormi põhi ja lisatähendus, neid väljendavad sõnaosad (sõnatüvi, lõpp).  Ainsuse tüvi, tüvevormi küsimused, tüve moodustamine skeemi kasutades ja täiendi *uue* abil.  Tüve leidmine ühe ja sama sõna eri vormidest.  Mitmuse tüvi, selle moodustamine skeemi abil, mitmuse tunnused, mitmuse vormide analüüs ja moodustamine.  Mitmuse vormis olevate sõnade põhi- ja lisatähendused (leksikaalne tähendus, arv, käändevormi grammatiline tähendus).  Esemete/olendite ja nende osade nimetused; esemete, esemepiltide, nimede ja nimetuste eristamine.  Sünonüümide ja homonüümide mõistmine kontekstis.  Suur ja väike algustäht nimedes ja nimetustes.  Esemete/olendite tunnused ja omadused ning neid väljendavad sõnad. Sünonüümide ja antonüümide mõistmine ja kasutamine kontekstis.  Omadussõna nimisõna laiendina:  sõnaühendi moodustamine omadus ja nimisõna sobitades, tekkinud sõnaühendi sobitamine tegusõnaga, lihtlausete laiendamine moodustatud sõnaühendite abil.  Esemete/olendite tegevused ja seisundid kui tunnused, nende väljendamine sõnadega.  Tegusõna oleviku ja lihtmineviku pöördevormide mõistmine/kasutamine ja teadlik moodustamine.  Sarnaste tegevuste/seisundite väljendamine lähedase tähendusega sõnade abil.  Tegusõna eitavate vormide mõistmine ja kasutamine. Eitava kõne muutmine jaatavaks ja vastupidi.  Tegusõna laiendamine õpitud käändevormidega.  *kse*-oleviku vormide mõistmine ja kasutamine lauses.  Abimäärsõnade (alla, üles, vahele, eemale jne) mõistmine koos tegusõnaga.  Ühendtegusõna kasutamine lauses.  Sõnade rühmitamine küsimuste abil (kes? mis?; mida teeb? mida tegi? jne; missugune?). Sõnade semantilise seose mõistmine lauses ja selle eristamine sõnavormi kontekstivälisest tähendusest.  Süntaksiküsimuse (jooksis põllule – jooksis kuhu?) ja morfoloogiaküsimuse (jooksis – mida tegi?, põllule – millele?) eristamine.  Arvsõna muutevormide mõistmine ja kasutamine kaastekstis (100 piires).  Arvsõna käsitlemise seostamine matemaatika õppesisuga.  Sõnade seosed lauses. Tegijat väljendava sõna (alus) ja tegevust väljendava sõna (öeldis) leidmine, nende graafiline tähistamine lauses, küsimuste esitamine aluse ja öeldise kohta. Aluse ja öeldise laiendid (täpsustavad sõnad) lauses.  Põhisõna ja laiendite graafiline tähistamine. Öeldise vormi sõltumine alusest (nimisõnadest ja isikulistest asesõnadest) | 1. mõistab ja koostab kuni 6-sõnalist lihtlauset; 2. laiendab lihtlauset skeemide ja süntaksiküsimuste abil; 3. kasutab laiendatud lihtlauset ja sihitisosalauset; 4. oskab skeemide abil analüüsida ja moodustada käändevorme; 5. rakendab (abiga) sõnaühendis ja lauses käändevorme õpitud funktsioonides; |
| **Veaohtlikud häälikud sõnas**  Veaohtlike lihthäälikute pikkuse muutmine ja määramine; suluta kaashäälikute ühendi ja kaksiktäishääliku praktiline äratundmine. Raskusaste: 1-4-silbilised sõnad; käsitlemine häälikurühmade või veaohtlike häälikute kaupa (veaohtlike häälikute rühm); harjutused analüüsi automatiseerimiseks. | 1. muudab ja määrab graafilistele orientiiridele toetudes veaohtlike häälikute pikkust üksikhäälikutest koosnevates valdavalt 3-silbilistes sõnades ja õpitu ulatuses häälikuühendiga sõnades; |
| **Õpetaja esmase lugemise jälgimine raamatust**  Lausete lugemine häälega valdavalt sõnade kaupa, pikemad sõnad kõnetaktide, lühemad sõnapaaride kaupa (vajadusel toetumine graafilistele orientiiridele).  Teksti korduv lugemine ülesandega (vahelduvalt kooris ja üksi); ladususe ja ilmekuse harjutamine (orientiiridele ja kirjavahemärkidele toetudes; intonatsiooni ja loogilise rõhu valimine ning muutmine sõltuvalt lause tähendusest).  Varem häälega loetud teksti vaikne (sosinal) ülesandega lugemine.  Õpitud teksti lugemine sõnade või süntagmade kaupa: lauses leiduva uue teabe rõhutamine, lauselõpu intonatsiooni kasutamine, kirjavahemärkide arvestamine.  Taustteadmiste aktiveerimine, sõnade ja sõnaühendite selgitamine enne teksti lugemist.  Sõnade tähenduse täpsustamine kaastekstist lähtuvalt.  3–4 sõna aktiveerimine teksti analüüsides ja taastades.  Lause tähenduse ja lausetevahelise seose mõistmine.  Puuduva teabe ja põhjus-tagajärg seoste tuletamine ühisvestluses; küsimustele *miks?*, *milleks?* vastamine.  Dialoogis osaleja repliigi eesmärkide ja strateegiate suunatud analüüs.  Otsekõne ja saatelause leidmine tekstist, otsekõne väljendamine kaudselt sihitisosalause abil (koos isikuliste asesõnade asendamisega).  Tegelasi või sündmusi iseloomustavate sõnade (lausete) leidmine-lugemine; tekstilõikude (sh looduskirjelduste) leidmine  tähenduse järgi.  Küsimustele ja korraldustele originaalteksti lause(te)/osalause(te)/sõnaühendi(te)/sõna(de)ga vast mine.  Ülesannete sõnastamisel lähtutakse kõikidest mõistmisstrateegiatest (rõhuasetus on puuduva teabe tuletamisel).  Teksti jaotamine lõikudeks, lõikude kokkuvõtlik sõnastamine (pealkirjastamine) jutustava lausega (õpetaja juhendamisel).  Teksti kohta käivate küsimuste esitamine üksteisele (kus?, missugune?, millal?).  Tegude ja käitumisaktide hindamine ühisvestluses (emotsionaalne ja intellektuaalne hinnang), hinnangu seostamine õpilaste käitumisega.  Teksti juhtlause leidmine ja/või teksti peamõtte ning allteksti valimine, peamõtte tuletamine ja sõnastamine ühisvestluses.  Tekstilähedase jutustamise harjutamine: piltide, tugilausete, -sõnaühendite ja -sõnade abil.  Deformeeritud teksti taastamine. Tekstilähedase valikjutustamise õppimine (abivahenditeks pildid, tugilaused, sh algus- ja lõpulaused,  sõnaühendid).  Teksti jutustamine ahelana. | 1. loeb õpitud teksti sõnade ja süntagmade kaupa, arvestab kirjavahemärke; 2. loeb õppimata teksti peamiselt sõnahaaval; 3. leiab küsimuste-korralduste järgi tekstist sõnu, lauseid ja lõike, sh peamõttele ja alltekstile osutavaid lauseid; 4. annab tekstilähedaselt ja valikuliselt edasi teksti või lõigu sisu (toetudes abivahenditele); 5. tuletab õpetaja juhendamisel tekstis sõnastamata teabe (toetudes oma kogemustele/teadmistele); 6. vastab küsimustele teksti kohta (põhjuslikud seosed, hinnangud tegevustele, tegudele); 7. annab ühisvestlustes hinnanguid tegevusaktidele; |
| **Kirjutamine**  Kirjutamine sõnapaaride ja pikemate sõnade kaupa.  Kaasõpilaste tekstide lugemine.  Järelkontroll.  Sõnade ja lausete kirjutamine pärast individuaalset analüüsi: lünkharjutused, sobitusharjutused, harjutavad etteütlused.  Kirjutatu õigsuse kontrollimine: lugemine vastavalt kirjapildile, skeemide valimine, vigade parandamine.  Poolitamine: harjutamine skeemide ja analoogia abil.  Käändelõppude ja mitmuse tunnuste õigekiri (skeemide abil).  *k, p, t s*-i ja *h* kõrval.  Kirjalike tööde kogumaht ühes õppetunnis on 35–40 sõna.  Tähemoonutuste äratundmine ja parandamine, täheseoste harjutamine, vihikute vormistamine. Kirjakiiruse harjutamine.  Sõnade praktiline eristamine esemetest (olenditest), piltidest, esemete (olendite) tunnustest, tegevustest ja seisunditest.  Sõnade praktiline rühmitamine küsimuste abil (*kes?, mis?, missugune?, mida teeb?*).  Morfoloogia- ja süntaksiküsimuse praktiline eristamine.  Morfoloogia- ja süntaksiküsimuse esitamine: valimine, sobitamine, üleminek iseseisvale esitamisele.  Alus ja öeldis (lihtsamad juhud), sõnade seos alus- ja öeldisrühmas (süntaksiküsimuste esitamine).  Käändsõna algvorm, käändsõna muutevormid; ainsuse ja mitmuse tüvi, tunnused ja lõpud: sõnavormide äratundmine, muutmine ja  moodustamine ning analüüsimine skeemide abil.  Käändevormi põhi- ja lisatähendus (leksikaalne ja grammatiline tähendus), sõnavormi rakendamine tähendusest sõltuvalt. | 1. kirjutab õigesti üksikhäälikutest koosnevaid kuni 4-silbilisi sõnu; 2. sooritab ärakirja sõnahaaval; 3. kasutab suunamisel õigekirja kontrollimise võtteid. |

Hindamine

Hindamisel lähtutakse vastavatest põhikooli riikliku ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekava õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.

**5. klass**

|  |  |
| --- | --- |
| **Õppesisu** | **Õpitulemused** |
| **Kuulamine ja jälgimine**  Ülesannete täitmine suuliste ja kirjalike hargnenud selgituste/korralduste alusel. Suulise kokkuvõtte tegemine oma tegevusest, ühistegevusest. Tuttavate sündmuste ja tegevusaktide põhjuste, tingimuste, eesmärkide ning tulemuste mõistmine, nende väljendamine ühisvestluses. Oma tegude analüüs (suunatult). Teistes ainetes (matemaatika, tööõpetus, loodusõpetus jm) omandatud toimingute kirjeldamine.  Suhtlemine.  Koostegevuse vastastikune reguleerimine (teadeküsimus-vastus jne dialoog). Suhtluseesmärkide mõistmine: käskude-korralduste, palvete, teabe, tingimuste jne praktiline mõistmine ja väljendamine. Otsekõne kaudse väljendamise harjutamine. Jutukeste koostamine olu-ja tegevuspiltide järgi, ühiste samateemaliste jutukeste koostamine (abi: plaan, õpetaja suunavad repliigid).  Tunnetustegevuse arendamine.  Nägemis-ja ruumitaju Esemerühmade vaatlemine ja võrdlemine; ühised tunnused/omadused ning erinevused (analüüsimine plaani järgi), rühmade koostise muutmine sõltuvalt rühmitusalusest. Esemerühmade, loodusnähtuste ning piltidel kujutatu kirjeldamine plaani järg.  Ajakujutlused. Ajakujutluste seostamine sündmuse põhjuse ja tagajärjega. Lõimumine teiste ainetega.  Matemaatikas ja tööõpetuses kasutatavate mõõtühikute tundmine ja mõõtmistulemuste sõnastamine | 1. kasutab eri tüüpi dialoogirepliike koostegevuses, teeb kokkuvõtteid ühistegevusest; |
| **Kontroll, enesekontroll**  Tähelepanu keskendamine igale õpitoimingu etapile: orienteerumine/planeerimine (tööjuhise mõistmine ja osatoimingute järjestamine), täitmine (sooritamine algoritmide alusel, kaasneva kontrolli rakendamine), tulemuse kontrollimine. Enesekontrolli harjutamine (plaani või algoritmi abil). Tegevuse ühine planeerimine õpitud oskuste ulatuses. Keeleüksuste võrdlemine ja rühmitamine õpitud tunnuste alusel. | 1. sooritab tuttavaid õpitoiminguid suuliste ja kirjalike hargnenud korralduste alusel, sh osaleb tegevuse planeerimisel (valib ja kasutab abivahendeid); |
| **Lause ja sõnavara**  Lihtlause.  Lause laiendamine õpitud käändevormidega, sõnadevahelised seosed. Kõikide käändevormide rakendamine sõnaühendis ja lauses erinevates funktsioonides (abiga). Lihtlause koostis. Alus ja öeldis, alus- ja öeldisrühm. Lause tähenduse sõltumine tegusõna vormist ja laiendist. Lihtlause laiendamine (kuni 6-sõnaliseks). Lihtlause lühendamine (2–3-sõnaliseks). Sõnade järjekord lauses, deformeeritud lause taastamine. Kontekstivälise lause muutmine kontekstisidusaks ja vastupidi (õpetaja suunamisel). Samaviiteliste sõnade kasutamine sidusa teksti koostamisel.  Koondlause.  Koondlause äratundmine ja mõistmine. Koondlause koostamine: tuumlausete ühendamine küsimuste ja skeemide abil. Korduvad alused ja öeldised. Sidesõnade (ja, ning, või) grammatiline tähendus, sidesõnade valimine koondlausesse. Koondlause kasutamine. Liitlause (rind-ja põimlause).  Liitlause ja sama tähendust väljendavate lihtlausepaaride tähenduse ning struktuuri võrdlemine. Liitlause äratundmine, selle tähenduse mõistmine. Liitlause konstrueerimine lihtlausetest: osalausete sobitamine, lihtlausete ühendamine, liitlause koostamine skeemi ja sidesõnade järgi, lause lõpetamine. Sidesõnad rindlauses: ja, ning, aga, kuid, või. Põimlause liigid: sihitislause, ajalause, täiendlause Sõnaliigid  Ülevaade sõnaliikidest: nimisõna, omadussõna, tegusõna, arvsõna (üldistatud tähendus). Sõnade algvormid ja muutevormid. Sõnade rühmitamine.  Nimisõna.  Esemed/olendid ning nende erineva üldistusastmega (3– 4) nimetused. Kellegi või millegi nimi ja nimetus (kohad, elusolendid). Liik ja alaliik, nende nimetused. Nimisõna muutevormid, ühe ja sama sõna muutevormide leidmine tekstist. Algvormi moodustamine muutevormidest. Sõnavormi sõltumine põhisõna tähendusest, sõnavormi moodustamine süntaksiküsimuste abil. Nimisõna alusena. Nimisõnade tuletamine tegusõnadest (liited -ja, -mine), sõnavormide ja tuletiste praktiline eristamine ning rakendamine  Omadussõna.  Kellegi või millegi iseloomustamine omadussõnadega (objektide erinevad ja sarnased tunnused ning omadused).  Tähenduse sõltumine põhisõnast. Nimi-ja omadussõnade sobitamine (sõnaühendite koostamine). Omadussõna leidmine ja kasutamine tekstis (kirjelduses). Omadussõnade praktiline tuletamine (liited -lik, -line, - ne), omadussõna muutmine koos nimisõnaga. Omadussõnade võrdlusastmed (tähendus ja moodustamine analoogia alusel). Omadussõnade rakendamine sõnaühendis ja lauses (Viis on suurem kui kaks. Viis on kahest suurem).  Tegusõna.  Kellegi või millegi tegevust ja/või seisundit väljendavad sõnad. Tegusõna öeldisena, öeldise laiendid. Nimi-ja tegusõnade sobitamine, sõnaühendite moodustamine. Kindla kõneviisi oleviku ja lihtmineviku pöörded ning isikulised asesõnad. Tegevuse ja kõne ajaline suhe (sama aeg, eri aeg). Pöördevormide grammatilise tähenduse praktiline mõistmine (kes kõneleb?, kes kuulab?, kes teeb?). Pöördevormide küsimused, pöördelõpud. Ma-ja da-tegevusnimed, nende kasutamine ühendis koos teiste tegusõnadega. Põhisõnaks olevate tegusõnade mõistmine ja kasutamine sõltuvalt situatsioonist või kaastekstist (peab õppima, võib mängida). Tunnuse (-da/-ta) õigekiri analoogia alusel. Jaatav ja eitav kõne. Tähenduse mõistmine, eitavate vormide moodustamine ja kasutamine lauses. Tingiv kõneviis. Tegevuseks vajalike tingimuste sõnastamine. Tingiva kõneviisi vormide tähenduse mõistmine kaastekstis. Käskiv kõneviis. Käskude-korralduste, keeldude, palvete jms mõistmine ja väljendamine (ainsuse ja mitmuse 2. pööre). Õpitud vormide kasutamine dialoogis  Arvsõnad.  Põhi-ja järgarvsõnade tähenduserisuse mõistmine. Numbrite nimetamine, arvsõnade lugemine, arvsõnade ja numbrite vastavuse mõistmine, numbrite asendamine arvsõnaga ja vastupidi. Arvsõnade ja nende muutevormide kasutamine suulises ja kirjalikus tekstis lugemine, kirjutamine). Arvsõna käsitlemise seostamine matemaatika õppesisuga.  Liitsõna.  Liitsõna ja sõnaühendi tähendus, liitsõna ja selle põhining täiendosa tähendus. Liitsõna alaliigi nimetusena. Liitsõnade rühmitamine kohta, funktsiooni, materjali vm märkiva täiendsõna järgi. Liitsõnade praktiline moodustamine: omastavaline ja nimetavaline liitumine. Liitsõnade rakendamine sõnaühendis ja lauses. | 1. mõistab ja kasutab kuni 6-sõnalist lihtlauset; 2. mõistab õpitud koond-ja liitlausete liike tekstis ja tekstiväliselt; oskab neid suunatult moodustada; 3. kasutab algoritmi sõnavormide analüüsimisel ja moodustamisel; 4. rakendab lauses sõnade muutevorme õpitud funktsioonides; |
| **Lugemine ja kirjutamine**  Häälik-ja foneemanalüüs.  Veaohtlikud häälikud lihtsõnas ja liitsõnas: analüüsi iseseisvuse ja kiiruse harjutamine (tempo muutmine), enesekontroll. Kaashäälikuühend sõnas (käsitletakse rühmiti: suluta kaashäälikute ühend, sulghäälikute ühend, kombinatsioonid): äratundmine suulises ja kirjalikus tekstis, materialiseeritud analüüs. Oskus valida ja kasutada abivahendeid. Sulghäälik kaashäälikuühendis: sõnade lugemine, sulghäälikuid sisaldava ühendi äratundmine, ühendi rühmitamine nii häälikurühma kui ka pikkuse alusel (skeemidele toetudes).  Lugemistehnika ja orienteerumine tekstis.  Juhtiv lugemisviis 3.-5.klassis on sõnaosade ja/ või sõnahaaval lugemine ja üleminek lugemisele sõnapaaride kaupa | 1. muudab ja määrab (vajadusel graafilistele orientiiridele toetudes) veaohtlike häälikute pikkust õpitu ulatuses nii üksikhäälikutest koosnevates (kuni 4-silbilistes sõnades) ja häälikuühenditega (kuni 3 silpi) sõnades; |
| **Uue teksti lugemine**  Õpetaja/õpilase esmase lugemise jälgimine raamatust. Häälega lugemine sõnade ja lihtsamate süntagmade kaupa.  Lugemise harjutamine  Ladususe ja ilmekuse harjutamine, sh individuaalsed ülesanded. Varem häälega loetud teksti vaikne ülesandega lugemine. Õpitud teksti lugemine ladusalt (kõne tempos) kirjavahemärke arvestades, endamisi vaikne ülesandega lugemine.  Sõnavaratöö.  Tundmatute sõnade leidmine lõigust, sõnatähenduse täpsustamine sõltuvalt kaastekstist. Sõnade ja väljendite asendamine valikuks antud sõnadega. Õpilase väljendite võrdlemine originaaltekstiga. Võrdluste ja ülekantud tähendusega sõnade leidmine ning selgitamine ühiselt. 4–5 sõna või väljendi aktiveerimine teksti analüüsides ja taastades. Teksti korduv lugemine ja analüüs  Lausetes ja lõikudes sisalduva teabe seostamine, keeleliste väljendusvahendite analüüsimine, objektide ja sündmuste oluliste ja/või iseloomulike tunnuste ning omaduste leidmine. Järelduste tegemine ja puuduva informatsiooni tuletamine ühisvestluses. Dialoogi analüüs.  Dialoogi ütluse/repliigi eesmärkide ja strateegiate (õpetaja sõnastuses) sobitamine tekstis esineva otsekõnega. Puuduva teabe tuletamine nii kuulaja kui ka kõneleja seisukohast lähtuvalt  Valiklugemine.  Sõnade, lausete ja lõikude leidmine tähenduse või asukoha viite järgi, olulise teabe leidmine lõigust. Lause mõtet väljendavate sõnade, samaviiteliste sõnade ja lauseid siduvate sõnade leidmine tekstist. Küsimustele ja korraldustele vastamine tekstis sisalduvate lause(te)/ osalause(te)/ sõnaühendi(te)/ sõna(de) abil. Ülesannete sõnastamisel lähtutakse kõikidest mõistmisstrateegiatest, rõhuasetus on põhjustagajärgseoste tuletamisel ning metakeeleliste ülesannete täitmisel.  Teksti jaotamine lõikudeks.  Teksti jaotamine lõikudeks, lõikude pealkirjastamine kokkuvõtliku lausega (õpetaja suunamisel). Lõigu peamõtte väljendamine oma sõnadega, peamõtte ühine täpsustamine  Küsimuste esitamine kaaslastele.  Küsimuste miks?, milleks? sobitamine lause või lõiguga. Küsimuste esitamine üksteisele.  Tegelaste käitumise analüüs.  Kirjeldatud sündmuste ja tegevusaktide põhjuste, tingimuste, eesmärkide ja tulemuste mõistmine ning hinnangu andmine tegelaste käitumisele ühisvestluses. Hinnangu põhjendamine valiklugemisele toetudes, hinnangu võrdlemine klassikaaslaste käitumisega  Teksti peamõte.  Teksti juhtlause leidmine ja/või teksti peamõtte ning allteksti valimine, peamõtte tuletamine ja sõnastamine suunamisel. Teksti taastamine  Tekstilähedase valikjutustamise harjutamine (abiks sõnaühendid, tugisõnad, põhilist teavet sisaldavad lühilaused, tugilaused, -sõnaühendid, -sõnad). "Sõnaliste piltide" maalimine. Jutustamine illustratsioonide järgi, rõhutades detaile ja kirjeldades miimikat. Jutustuse võrdlemine autoritekstiga. Oluliste lausete leidmine tekstist ja nende seostamine õpetaja juhendamisel kokkuvõtliku jutustamise eeltööna. | 1. täidab valiklugemise ülesandeid õpitud teksti ladusalt häälega või endamisi vaikselt lugedes; 2. leiab tekstist küsimuste korralduste järgi sõnu, lauseid ja lõike, osaleb lõigu ja teksti peamõtte sõnastamisel; 3. annab tekstilähedaselt edasi tekstilõikude sisu, pealkirjastab lõike ja osaleb sõnastuse täpsustamisel; annab hinnangu tekstis kirjeldatud tegevusaktidele ning põhjendab seda; |
| **Kirjutamine**  Ärakiri Kirjutamine sõnarühmade või pikemate sõnade kaupa (eneseetteütlus). Eelnevaanalüüsi ja järelkontrolli harjumuste kujundamine. | 11) kirjutab õigesti lihthäälikutest koosnevaid sõnu; |
| **Õigekiri**  Veaohtlike lihthäälikute märkimine kirjas iseseisvalt, häälikuühendite ja liitsõnade õigekirja harjutamine (abivahenditega). Järelkontrolli harjumuste kujundamine, kaasneva kontrolli harjutamine, eelneva kontrolli õpetamine (võimalike protsessis tekkivate raskuste ja õigekirjavigade ette kujutamine). Vigade leidmine ja parandamine. Vea võimaliku põhjuse teadvustamine (mis osatoiming või operatsioon on sooritamata või valesti sooritatud). Kaashäälikuühendi õigekiri skeemidele toetudes. Käände-ja pöördelõppude, tunnuste ja liidete õigekirja harjutamine (vajadusel skeemidele toetudes). Poolitamise harjutamine ja rakendamine. Kirjavahemärkide kasutamine koond-ja liitlauses (skeemide abil). Kirjalike tööde kogumaht ühes õppetunnis on 40–45 sõna.  Keeleteadmised ja –oskused.  Sõnaliigi nimetuste teadmine, sõnade praktiline rühmitamine kujutlustele toetuva sõnavara piires. Morfoloogia-ja süntaksiküsimuste eristamine ja kasutamine: küsimuste valimine ja sobitamine sõnavormiga (üksiksõna, sõnaühend), küsimuste esitamine. Aluse ja öeldise ning nende laiendite leidmine, lause laiendamine süntaksiküsimuste abil (kuni 6 sõna). Liitsõna ja sõnaühendi eristamine, sõnade liitmine. Sõnavormi ja tuletise koostise ja tähenduse analüüsimine, sõnavormi ja tuletise moodustamine skeemide abil. Muutevormi rakendamine sõltuvalt tähendusest. | 12) kirjutab häälikuühenditega sõnu pärast analüüsi õigesti;  13) sooritab ärakirja peamiselt sõnapaaride kaupa;  14) kasutab kirjutamisel enesekontrollivõtteid. |

Hindamine

Hindamisel lähtutakse vastavalt põhikooli riikliku õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/ või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.

**Eesti keele õppe rõhuasetused 6.–7. klassis**

1. 6.–7. klassis on Õpilaste verbaalsed mehhanismid ei ole veel iseseisvaks õpitegevuseks piisavad. Varasemaga võrreldes kasutatakse rohkem hargnenud korraldusi ning variatiivseid skemaatilisi vahendeid, suunatakse õpilasi abivahendeid ja töövõtteid valima, töövõtete eesmärke ja töösamme sõnastama (regulatsioonimehhanismide arendamine).
2. Uue oskuse omandamisel nõutakse õpilastelt toimingu kaasnevat kommenteerimist ja enesekontrolli sooritamiseks harjutamise käigus protsessile järgnevat kirjeldamist. Oluliseks peetakse oskust esitada koostegevuses kaaslastele soovitusi, leida ja parandada eksimusi. Töövõtete mehaanilist sooritamist aitab vältida sõnastuse varieerimine ja hoidumine reeglitest praktilise tegevuse toeta.
3. Sõnavara mahu suurenemine, sõnatähenduste täpsustumine, uute semantiliste seoste loomine sõnade vahel tõstab keelekasutuse osakaalu tunnetustegevuses. Õpetamisel pööratakse 6.–7. Klassis tähelepanu omadussõnadele: tähenduse täpsustamine ja diferentseerimine, rakendamine laiendina. Suunatakse enamlevinud sõnamoodustusmallide omandamist, sõnavormide rakendamist erinevates tähendustes, sõnade mõistmist ja kasutamist ülekantud tähenduses.
4. Õpitakse leidma tekstist tundmatu tähendusega sõnu ja tuletama nende tähendust konteksti põhjal, märkama ja parandama semantilisi eksimusi sõnaühendites ja lausetes. Sõnaühendite moodustamisel on oluline seostada ühte sõna võimalikult paljude teistega.
5. Eesmärk on harjutada (uue) teksti ladusat häälega lugemist. Lugemiskiiruse reguleerimisel lähtutakse iga õpilase suulise kõne tempost. Alustatakse lihtsate tekstilõikude vaikset ülesandega lugemise (s.o teabe otsimine) õppimist, esialgu vestluse teema sõnastamist kirjalikus tekstis. Korduval häälega lugemisel püütakse jõuda elementaarse ilmekuseni, mis suures osas sõltub lapse oma kõne ilmekusest ja teksti eelneva analüüsi tulemustest.
6. Lihtsustatud õppe tekstikäsitluse eesmärkideks 6.–7. klassis on eri mõistmisstrateegiate kasutamine ja ümberjutustuse variantide harjutamine.
7. Õpilaste iseseisvuse suurendamiseks esitatakse ülesanded lähtuvalt teksti mõistmise strateegiast ja jutustamise liigist, arvestatakse lapse tekstianalüüsi oskuse kujunemise etappi. Harjutatakse ülesannete esitamist kaasõpilastele.
8. Tekstis kirjeldatud keeruliste ja/või lastele vähetuntud stsenaariumite korral rakendatakse detailset analüüsi. Teksti sisu kokkuvõtte ja allteksti sõnastamine vajab veel õpetaja parafraseerimist, st kokkuvõtlikku sõnastamist ja konkretiseerimist.
9. Tekstis orienteerumiseks lisandub valiklugemisele temaatilise lugemise õppimine, mis on ühtlasi eeldus temaatiliseks ja tegelase nimel jutustamiseks.
10. Alustatakse kirjaliku ümberjutustuse õpetamist, mis esialgu vajab detailset etappide kaupa suunamist. Kirjutatud tekst loob järeltöö võimalused sisu ja sõnastuse puudujääkide leidmiseks ning parandamiseks, sh lausete muutmist kontekstisidusaks (sõnade järjekorra muutmine, samaviiteliste sõnade kasutamine).
11. Praktilises lauseõpetuses tegeldakse lausete ühendamise, sisestamise ja laiendamisega. Kaheosaliste liitlausete mõistmist ja moodustamist harjutatakse mallide kaupa, lähtudes nende grammatilisest tähendusest.
12. Kõnearenduse seisukohalt peetakse oluliseks, et õppija oskaks muuta lause kontekstisidusaks. Suunavate abivahenditena kasutatakse skeeme. Õpilaste tähelepanu pööratakse lauseid ja lauseosi siduvate sõnade tähendusele ning sõnajärjele.
13. Harjutusmaterjali koostamisel lõimitakse keeleõpetust teiste õppeainetega, st kasutatakse teistele ainetele tüüpilisi lausekonstruktsioone ja aktiveeritakse vastavat sõnavara.
14. Ärakirjaoskusi rakendatakse kirjalike ülesannete täitmisel kõikides õppeainetes. Ärakirjaharjutamise eesmärk on lausete või mitmest sõnast koosnevate lauseosade kaupa kirjutamine.
15. Jätkub õigekirjaoskuste automatiseerimine, kasutatakse variatiivset harjutusmaterjali. Õpilasi suunatakse märkama õigekirja seisukohalt keerulisi häälikkoostisi sõnades enne kirjutamist, sooritama valikulist enesekontrolli, kasutama metakeelelisi operatsioone ortograafiareeglite rakendamiseks. Harjutatakse võõrsõnade hääldamist ja õigekirja. Oluline on vigade võimaliku põhjuse leidmine (sooritamata või valesti sooritatud toimingud/operatsioonid).
16. Suhtlemisoskuste kujundamisel toetutakse kirjaliku dialoogi repliikide suunatud analüüsile: mida ja milleks öeldakse, kuidas eesmärk realiseeritakse (strateegia), kuidas repliiki hargnenult sõnastaks kõneleja ja kuulaja. Tähelepanu pööratakse otseselt sõnastamata teabetuletamisele. Kirjaliku dialoogi analüüsimise oskustele toetudes harjutatakse sobivate repliikide valimist olenevalt kirjeldatud situatsioonist.
17. keskne eesmärk soodustada juhtiva ajupoolkera (valdavalt vasaku) analüütilise tegevuse (sh kõnepiirkondade) arengut.
18. Kujundilises tunnetustegevuses kasvab märgatavalt verbaalse teabe osakaal, mis võimaldab tekstidest hangitud teabe põhjal luua uusi kujutlusi, mõista põhjus-tagajärg seoseid.

**6. klass**

|  |  |
| --- | --- |
| **Õppesisu** | **Õpitulemused** |
| **Verbaalsete väljendusvahendite kasutamine**  Kasutamine dialoogis (koostegevuses) sõltuvalt suhtlemise eesmärkidest ja – normidest. Teabe küsimine kaaslastelt (õpetaja suunamisel). Teabeesitamine detailselt, valikuliselt ja abiga kokkuvõtlikult.  Teiste ja oma intonatsiooni ning kehakeele märkamine õpetaja suunamisel. | 1. oskab tuttavates situatsioonides teavet küsida ja edastada ning teiste tegevust käitumisnorme arvestavalt suunata; 2. jälgib kaaslaste vastuseid ning täiendab neid; |
| **Tunnetustegevuse arendamine**  Tähelepanu keskendamine iseseisvale tööle tekstiga. Õpiülesannete täitmine esitatud juhendite ja/või plaani järgi. Kaaslaste vastuste jälgimine ja täiendamine. Tegevusplaani koostamise harjutamine. Õpitud enesekontrollioskuste rakendamine. Teabekirjandusega tutvumine, kasutamine õpetaja juhendamisel: pilt-teatmeteos, tabel, graafiline joonis, sõnastik, Internet jne | 1. osaleb õpitegevuse planeerimisel, oskab suunamisel kasutada enesekontrollivõtteid; 2. oskab küsida abi, valida ja kasutada abivahendeid; |
| **Lause ja sõnavara**  Lihtlause.  Sõnaühend ja selle koostis: põhisõna ja laiend (täpsustav sõna). Sõnade semantiline ja grammatiline seos sõnaühendis. Kolmeosaline sõnaühend. Süntaksi-ja morfoloogiaküsimuse esitamine sõnavormile sõnaühendis. Alus ja öeldis kui põhisõnad lihtlauses. Sõnade seos alus-ja öeldisrühmas. Lausete ühendamine, sisestamine ja laiendamine. Jutustava lause muutmine küsilauseteks.  Koondlause.  Korduvad alused või öeldised. Aluse korduvad laiendid (täiendid) ja öeldise korduvad laiendid (sihitised, määrused). Sõnade seosed koondlauses. Sidesõnade (ja, ning, või, ega, ehk) mõistmine ja kasutamine. Lause tähenduse sõltumine sidesõnast. Koma koondlauses. Koondlausete koostamine tuumlausetest (eelneva arutelu põhjal). | 1. mõistab ja kasutab õpitud liht-ja koondlausemalle; |
| **Liitlause**  Liitlause osalausete ja sõnaühendi eristamine, väljendatud suhete mõistmine. Liitlause koostis, osalaused, sidendid. Lauseosade äratundmine, sobitamine, lausetelõpetamine (sidesõna antud), lausete koostamine skeemide abil. Eesmärgi, põhjuse, tingimuste ja atributiivsete tunnuste väljendamine liitlauses. Põhjust ja eesmärki väljendavate osalausete eristamine (tähendus, sidendid). Teabe erisuse ja samasuse mõistmine erineva struktuuriga lausetes (laiendatud lihtlause, liitlause).  Nimisõna laiendamine täiendkõrvallausega (nimisõna pealause lõpus). Sidendid kes?, mis? ja nende käändevormid. Tekstisidusate lausete moodustamine: sõnajärje muutmine, siduvate ja samaviiteliste sõnade kasutamine. | 1. mõistab kaheosaliste liitlausete tähendust, eristab osalausetega väljendatud suhteid ja seoseid; |
| **Sõnaliigid**  Teadmiste süvendamine sõnaliikide kohta: üldistatud tähendus, sõnaliigi nimetused, morfoloogiaküsimused. Liitsõna ja sõnaühendi tähenduse eristamine. | 1. moodustab liitsõnu ja tuletisi õpitudmallide ulatuses, mõistab liitsõnade ja tuletiste tähendust; |
| **Nimisõna**  Nimi ja nimetus. Suur algustäht raamatute, ajalehtede, ajakirjade pealkirjades ja kohanimedes. Nimisõna algvorm, küsimused. Sõnade käändevormi koostis ainsuses (tüvi, lõpp) ja mitmuses (tüvi, tunnus, muutelõpp). Mitmuse tüve moodustamine, mitmuse tunnuse valimine, erandlik mitmuse tunnus kõne ja tütar tüüpi sõnades. Nimisõna käändevormid, vormi grammatilised tähendused, nende moodustamine skeemi ja kaasteksti abil. Käändevormide eristamine, rühmitamine ja kasutamine kohta, aega vm väljendatavate suhete järgi. Sõnavormi põhi-ja lisatähendus. Süntaksi-ja morfoloogiaküsimuste esitamine sõnavormidele sõnaühendis ja lauses. Nimisõna tuletamine (-ja, -mine, -ik, -nik). Tuletiste äratundmine, eristamine sõnavormist. Moodustatud sõnade tähendus, tuletiste rakendamine sõnaühendis ja lauses. Liitnimisõna  Tähendus, koostis. Liitsõna kohta küsimuse esitamine. Liitnimisõnade moodustamine: nimetavaline ja omastavaline liitumine. Liitnimisõnade rühmitamine põhisõna ja täiendsõna tähenduse järgi. Liitnimisõna kasutamine sõnaühendis ja lauses. Veaohtlikud häälikud liitsõnas.  Omadussõna  Omadussõna sõnaühendis ja lauses, omadussõna algvorm, küsimused. Omadussõnade mõistmine ülekantud tähenduses. Omadussõna roll allrühmadenimetustes (kõrged/madalad majad). Omadussõnade moodustamine: liitmine, tuletamine (-nik; - lik, -ne, -line). Moodustatud sõnade tähendus, tuletiste rakendamine sõnaühendis ning lauses.  nud-, tud-, mata-, v-, tav-vormid täiendina. Tuletatud omadussõnade kasutamine kaastekstis (kirjeldus). Omadussõnade vormi muutmine koos nimisõnadega. Võrdlusastmed, nende sõnastamine sõltuvalt kaastekstist. Võrdlus pöördkonstruktsioonid (Vend on noorem kui õde. – Õde on vanem kui vend.). Arvsõna  Põhi-ja järgarvud ning neile vastavad arvsõnad (10 000 piires). Arvsõnade ja numbrite vastavuse mõistmine, numbrite asendamine arvsõnaga ja vastupidi. Arvsõnade lugemine ja kirjutamine Arvsõnade ja nende muutevormide mõistmine ja kasutamine suulises ning kirjalikus tekstis. Rooma numbrid (I–XX) ja vastavad arvsõnad.  Tegusõna.  Tegusõna ja selle laiendid lauses. Tegusõna arv ja pöörded. Isikuliste asesõnade ja tegusõnavormide seos. Jaatav ja eitav kõne. Oleviku-ja lihtmineviku, täis-ja ennemineviku vormide tähendus: kõne aeg, tegevuse aeg, tegevuste aegade võrdlemine, seletamine graafilise ajatelje abil. Tegusõnavormide moodustamine skeemide abil, tegusõnavormide leidmine ja kasutamine lauses. Umbisikuline tegumood: vormide tähendus, moodustamine analoogia põhjal. Ühendtegusõna: koostis, tähendus, komponentide leidmine lauses. Ühendtegusõna kasutamine sõnaühendis ja lauses. Kõneviisid: vormide tähenduse mõistmine lauses, vormide moodustamine (valdavalt skeemide, vajadusel analoogia abil) ja kasutamine lauses. Tingimuslausete mõistmine ja koostamine.  Liitsõna.  Tuletusliited liitsõnades, liitsõna tähenduse mõistmine (teiste ainete sõnavara).  Võõrsõnad. Võõrsõna tunnused.  Foneemanalüüs | 1. kasutab sõnade õpitud muutevorme eri funktsioonides (tegusõna muutevorme õpetaja abiga); 2. analüüsib sõnavormi koostist ja tähendust; 3. moodustab sõnavorme, oskab suunamisel esitada süntaksi-ja morfoloogiaküsimusi; |
| Veaohtlikud häälikud. Analüüsi iseseisvuse harjutamine (abivahendite valikuline kasutamine kirjutamise ettevalmistaval etapil, enesekontrolliks). |  |
| **Uue teksti lugemine**  Sisult ja keeleliselt jõukohase teksti sõnahaaval ja/või ladus (süntagmade kaupa) häälega lugemine. Mõne lihtsama lõigu lugemine endamisi (kuni 1/3 tekstist). | 1. loeb jõukohast tundmatut teksti peamiselt süntagmade kaupa; |
| **Lugemise harjutamine**  Ladususe ja ilmekuse harjutamine. Õpitud teksti ladus lugemine kõne tempos ja sobiva tooniga. | 1. loeb õpitud teksti kõne tempos ladusalt sisule vastava tooniga; |
| **Sõnavaratöö**  Teksti mõistmiseks oluliste võõraste sõnade ja väljendite selgitamine enne lugemist. Tundmatute sõnade leidmine korduval lugemisel (õpetaja juhendamisel).  Väljendite tähendusnüansside ja emotsionaalse värvingu selgitamine kaasteksti toel.  Autoriteksti keeleline analüüs: tegelasi ja tegevusi kirjeldavad sõnad, arhaismid, tegelaste sõnavara, ülekantud tähendusega väljendid ja tuletised.  Sünonüümide ja samaviiteliste sõnade kasutamine küsimustele vastates.  Vestluses kasutatud sõnade ja autori sõnavara võrdlemine. Võrdluste ja metafooride selgitamine õpetaja juhendamisel.  5–6 sõna või väljendi aktiveerimine teksti analüüsides ja taastades. | 1. täidab endamisi lugedes sisulisi ja keelelisi ülesandeid; |
| **Teksti analüüs**  Sisuliste ja keeleliste ülesannete täitmine endamisi lugedes. Kõikide mõistmisstrateegiate valikuline suunatud rakendamine. Rõhuasetus on lausetevaheliste mõtteseoste leidmisel ja puuduva teabe tuletamisel. Seletuste põhjendamine valiklugemiseteel. | 1. taastab tekstilõikude sisu (valikjutustamine), oskab jutustamiseks valida ja kasutada abivahendeid; |
| **Dialoogi analüüs**  Repliikide või hargnenud ütluse eesmärgi ja strateegia suunatud sõnastamine. Ütluste hargnenud sõnastamine kõneleja ja kuulaja seisukohalt. Vastusrepliigi seostamine eelneva ütlusega. Emotsioonisõnavara tähenduse täpsustamine. Sõnastuse otstarbekuse ja sobivuse hindamine õpetaja suunamisel (otsustamine õpetaja esitatud variantide põhjal, tähelepanu suunamine tekstis kirjeldatud situatsioonile). Valiklugemine  Sõnade, lausete ja lõikude leidmine mõistmisstrateegiast lähtuva või asukohale viitava korralduse järgi  Lõigu sisu kokkuvõttele ja/või alltekstile viitavate lausete leidmine lõigust. Teabe märgistamine tekstis (sõnade, sõnaühendite, lauseosade ja lausete joonimine või tähistamine markeriga). Lause sisu ja mõtte väljendamine oma sõnadega, sõnastuse täiendamine ja parandamine vabade laiendite lisamise ning sünonüümide kasutamisega (õpetaja juhendamisel).  Teksti jaotamine lõikudeks, lõikude pealkirjastamine. Teksti pealkirjastamine, olemasoleva pealkirja ümbersõnastamine. Tekstide seostamine ühiskondlik-ajaloolise taustaga, põhjus-tagajärg seoste selgitamine ajas ja ruumis, nende täpsustamine ühiselt. Sündmuste ja käitumisaktide ahela suunatud mõtestamine. Kujutluspiltide täpsustamineteksti põhjal: käitumisaktide ja keeruliste stseenide suunatud analüüsimine, objektide ja tegelaste tunnuste ning omaduste teadvustamine.  Küsimuste esitamine kaaslastele  Küsimuste esitamine kaaslastele tekstis kirjeldatud sündmuste ja tegevuste põhjuse, tagajärje ning eesmärgi kohta (õpetaja suunamisel). | 1. kirjeldab situatsioone ja objekte plaani alusel. |
| **Tegelaste käitumise analüüs**  Tegelaste käitumise võrdlemine, nende omavaheliste suhete selgitamine. Hinnangu andmine tegelaste käitumisele, hinnangu põhjendamine motiivi/eesmärgi ja tulemuse vahekorrast lähtuvalt. Eetilise ja emotsionaalse hinnangu võimaliku erisuse teadvustamine (Käitus õigesti/valesti, meeldib/ei meeldi). Soovituste esitamine kaaslastele.  Teksti peamõtte sõnastamine.  Lõigu ja teksti sisukokkuvõtte ja allteksti sõnastamine, seostamine teksti sisuga. Individuaalse sõnastuse täpsustamine ühisvestluses. Peamõtte seostamine õpilaste kogemustega ja/või käitumisega Teksti taastamine.  Tekstilähedane valikjutustamine, olustikusituatsioonide kirjeldamine (“suulise pildi” maalimine). Abistavad võtted ja vahendid: õpetaja repliigid, kava, tugisõnad (sõnaühendid), avatud lugemik, mõttelünkadega teesid („mälukava”). Õpetaja ja õpilase vahelduv tekstilähedane jutustamine. Kokkuvõtliku jutustamise õppimine, oluliste lausete valimine, üldistava sisuga lausete moodustamine, kavapunktide täiendamine, lõigu ühine lühendamine, jutustuse plaani esitamine. Kaaslaste jutustamise jälgimine ja täiendamine (aluseks võrdlus autoritekstiga). Tegelaskuju iseloomustamine plaani järgi.  Kirjaliku teksti koostamine  Tekstilähedase lühikese kirjaliku ümberjutustuse ühine koostamine kava ja tugisõnade abil, tekstilõikude laiendamine lausetega. Osaoskuste harjutamine: erisuguse sõnastusega tekstide sobivuse võrdlemine, lausete ja lõikude järjestamine, lausete seostamine, mõttelünkade sisu tuletamine ja sõnastamine, koostatud teksti sisuline ja formaalne parandamine. | 1. annab hinnangu tekstis kirjeldatud tegelas(t)e käitumisele; |
| **Kirjutamine. Ärakiri**  Kirjutamine sõnarühmade, lühikeste lausete ja osalausete kaupa. | 1. teeb ärakirja lauseosade või lühikeste lausete kaupa ja kontrollib tulemust; |
| **Õigekiri**  Veaohtlike häälikute õige märkimine peamiselt iseseisvalt, kaasneva ja eelneva enesekontrolli harjutamine, sh teistes ainetes kasutatud tekstide parandamine. Võõrhäälikud ja võõrtähed, sõnade õige hääldamine. Võõrsõna tunnused (g, b, d sõna algul, võõrtähed, pikk või ülipikk täishäälik järgsilbis), õigekiri. Õpitud lõppude, tunnuste ja liidete õigekiri. Kirjavahemärkide kasutamine lauses. Kirjalike tööde kogumaht ühes õppetunnis on 45–55 sõna. Keeleteadmised ja –oskused  Täis-ja kaashäälikute eristamine. Orienteerumine tähestikus, tähestiku kasutamine.  Võõrhäälikute ja -tähtede tundmine, võõrhäälikute hääldamine, võõrsõnade äratundmine tunnuste järgi.  Võõrhäälikute ja -tähtede tundmine, võõrhäälikute hääldamine, võõrsõnade äratundmine tunnuste järgi.  Alus- ja öeldisrühma ning osalausete äratundmine.  Süntaksi-ja morfoloogiaküsimuste kasutamine keelendeid analüüsides ja moodustades.  Sõnavormi analüüsimine ja rakendamine eri funktsioonides. Sõnade tuletamine õpitud liidetega. Tarbekiri.  Lihtsamate tarbekirjade koostamine: kirjalik teade, õnnitluskaardid. Vormistamine paberil ja arvutis. | 1. kirjutab sõnu õigesti, kasutab vajadusel individuaalseid abivahendeid. |

Hindamine

Hindamisel lähtutakse vastavalt põhikooli riikliku õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/ või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt, viiepallisüsteemis vastavalt kooli hindamisjuhendile.

**7. klass**

|  |  |
| --- | --- |
| **Õppesisu** | **Õpitulemused** |
| **Suhtlemine ja suuline väljendusoskus**  Erinevate, sh vastandlike arvamuste mõistmine ja väljendamine ühistegevuses, kokkuleppe otsimine. Reageerimine agressiivsetele väidetele.  Oma seisukoha selgitamine kaaslasele ja kaaslaste rühmale, oma arvamusepõhjendatud kaitsmine.  Poiste-tüdrukute suhtlemise kujundamine: kontakti adekvaatne loomine ja jätkamine, häbematusest, valehäbist hoidumine.  Teabe hankimine ja suuline edastamine sõltuvalt situatsioonist: eri suhtluspartnerid ja/või -paigad; täiendava teabe küsimine arusaamatuste korral, teabe täiendamine või konkretiseerimine.  Sündmuse kirjeldamine oma ja teiste positsioonilt.  Teiste ja oma käitumise otstarbekuse hindamine eesmärkidest, tunnetest ja tingimustest sõltuvalt.  Teistes ainetes omandatud teadmiste sõnastamine ja ainesõnavara kasutamine emakeeletundides. | 1. oskab hankida teavet teistelt inimestelt; õpetaja suunamisel tekstist; |
| **Tunnetustegevuse arendamine**  Tähelepanu keskendamine teabe valikulisele hankimisele pikemast tekstist või mitmest teabeallikast.  Sündmuste ajaliste (käitumisaktide järgnevus, üheaegsus) ning põhjuslike seoste (erinevad eesmärgid ja tingimused) mõistmine.  Põhjuste ahela teadvustamine sündmuste ajalises kirjelduses, põhjuslike ja mittepõhjuslikeoste eristamine kirjeldatud sündmuste ahelas.  Ühiskondlike ja looduslike põhjus-tagajärg seoste eristamine.  Õpitud toimingute kontrollimine ja planeerimine. Teabekirjanduse kasutamiseharjutamine. Tutvumine Interneti ja meedia võimalustega. | 1. mõistab seisukohtade võimalikku erinevust suhtlemisel, selgitab oma seisukohti; 2. orienteerub talle mõistetavate sündmuste ajalistes ning põhjuslikes seostes; |
| **Lause ja sõnavara**  Lihtlause.  Alus-ja öeldisrühm.  Lausemallide aktiveerimine, teiste ainete sõnavara kasutamine lausetes, lausete muutmine ja laiendamine, eri ainetes kasutatavate uute lausemallide õppimine. Mitme küsilause moodustamine ühe väitlause alusel, suletud (*kas? ega?)* ja avatud (*kes? kus? j*ne) küsimuste rühmad.  Lihtlause kaastekstis.  Koondlause.  Korduvad alused, öeldised, sihitised, määrused, täiendid, öeldistäited.  Korduvate lauseliikmete laiendid.  Sidesõnad *ja, ning, ega, ehk, või, kui ka*. Koondlause tähenduse sõltumine sidesõnast. Koondlause kasutamine tekstis, koondlause moodustamine teksti põhjal. | 1. mõistab ja kasutab õpitud liht-ja koondlausemalle; |
| **Liitlause**  Liitlausete leidmine tekstist. Liitlausete moodustamine lihtlausetest ja/või skeemide järgi.  Ajasuhteid väljendavad liitlaused.  Tegevuse üheaegsuse ja järgnevuse väljendamine rindlausega: sidesõnad *ja, ning*. Ajasuhete väljendamine põimlausega: sidendid *kui, siis, enne seda kui, pärast seda kui*.  Lausete grammatilise tähenduse mõistmine, lausete koostamine skeemi ja analoogia alusel. Põhjuslikke suhteid väljendatavad liitlaused. Tegevuste, sündmuste põhjused ja tagajärjed, nende väljendamine lausega.  Sidendid *ja, ning, sellepärast, sest*. Lausete mõistmine, koostamine.  Tegevuse eesmärgi väljendamine liitlauses. Sidendid *et, selleks et*.  Põhjuse ja eesmärgi ning vastavate osalausete eristamine. Vastandamise-eraldamise väljendamine liitlauses.  Sidendid *aga, kuid, ent, vaid, või, ja*. Lausete mõistmine ja koostamine.  Objektisuhete väljendamine liitlauses.  Pealause sihilise tegusõna juurde kuuluv sihitis kõrvallause.  Sidendid *et, kuidas, kes* (*kelle* jne)*, mis* (*mille* jne). Lausete mõistmine ja koostamine.  Atributiivsuse väljendamine liitlauses.  Pealause lõpus oleva nimisõna laiendamine täiend- kõrvallausega.  Sidendid *mis* (*mille* jne), *kes* (*kelle* jne). Lausete mõistmine ja koostamine.  Pealause laiendamine erisuhteid väljendavate kõrvallausetega: sobitamine, kõrvallausete moodustamine küsimuste ja sidendite abil. Otsekõne ütluse muutmine kaudseks.  Saatelause muutmine pealauseks ja otsekõne muutmine sihitis kõrvallauseks. | 1. mõistab ja kasutab suunatult eri suhteid väljendavaid kaheosalisi liitlauseid; |
| **Sõnaliigid**  Kujutluste täpsustamine ja laiendamine sõnaliikide üldisest (kategoriaalsest) tähendusest, grammatilisest tähendusest ning formaalsetest tunnustest.  Kahe tunnuste rühma (semantilised, formaalsed) eristamine Nimisõna. Käände-ja pöördevormid.  Nimisõna semantilised ja formaalsed tunnused. Nimi ja nimetus.  Nimisõna algvorm ja muutevormid.  Sama suhet väljendavad käändevormid (koht, aeg jne). Nimisõnade moodustamine liidete abil: *-ja, -mine, -la., - nik, -kond, -stik.*  Tuletatud nimisõnade tähendus, samatuletusliitega sõnade rühmatähendus, sõnatähendus.  Muutevormid, nende kasutamine sõnaühendis ja lauses. | 1. kasutab sõnade käände-ja pöördevorme, analüüsib sõnavormide koostist; |
| **Liitnimisõna**  Eristamine sõnaühendist, liitnimisõna sõnaühendis. Allrühmade nimetuste moodustamine  Omadussõna  Omadussõna semantilised ja formaalsed tunnused. Omadussõna kasutamine koos nimisõnaga,  omadussõna tähenduse mõistmine kontekstis, sõnaühendi kasutamine tekstis.  Kesksõnade moodustamine analoogia alusel, kesksõnade kasutamine täiendina. Omadussõnade moodustamine tuletusliidete abil: liited *–ne, -lik, -line, -jas, -kas.*  Tuletatud sõnade tähendus (sõnarühm, sõna), muutevormid, kasutamine sõnaühendis ja lauses.  Kirjelduste koostamine.  Arvsõna. Arvsõna tunnused, rühmad (põhi-ja järgarvsõnad). Rooma numbrid (I–XXV).  Arvsõna muutevormide kasutaminekontekstis. Arvsõnade õigekiri Tegusõna. Tegusõna öeldisena, tegusõna laiendid lauses. Sünonüümid ja lähedase tähendusega tegusõnade rühmad, nende kasutamine sama tegevussituatsiooni sõnastamisel.  Tegusõna muutevormid: *ma*-ja *da*-tegevusnimi: olevik, liht-, täis-ja enneminevik.  Tingiva ja kaudse kõneviisi vormide suunatud moodustamine (küsimused, analoogia) ja kasutamine lauses.  Käskiva kõneviisi vormide moodustamine (ainsuse ja mitmuse 2.pööre) ja kasutamine dialoogis.  Umbisikuline tegumood. Võimaliku tegevuses osaleja või objekti tuletamine kontekstist.  Ühendtegusõna: tähenduse konkreetsus, sõnaühendite moodustamine, abimäärsõnad ühendtegusõna koostises, nende koht lauses. Ühendtegusõnakasutamine tingimuslauses.  Liitsõna. Tuletusliited liitsõnades, sõnatähenduse mõistmine | 1. tuletab sõnu õpitud liidetega; moodustab liitsõnu; |

|  |  |  |  |
| --- | --- | --- | --- |
| **Lugemine ja orienteerumine tekstis**  Uue teksti lugemine. Juhtiv on süntagmaatiline lugemine.  Uue sisult ja keeleliselt jõukohase teksti häälega lugemine kõne tempos ja endamisi ülesandega lugemine lõikude kaupa (kuni pool tekstist) | | 1. loeb jõukohast võõrast teksti kõne tempos; | |
| **Lugemise harjutamine**  Individuaalsed ülesanded lugemistehnika lünkade kõrvaldamiseks.  Ladususe ja ilmekuse harjutamine, lugemistempo teadlik muutmine.  Õpitud teksti ladus ja ilmekas lugemine kõne tempos (selgus, loogiline rõhk, toon). | | 1. loeb õpitud teksti ladusalt mõningase ilmekusega; | |
| **Sõnavaratöö**  Teksti peamõtte või allteksti mõistmiseks vajalike sõnade selgitamine enne lugemist. Tundmatute sõnade leidmine lugemisel ja sõnatähenduse ühine selgitamine, sõnastiku kasutamine.  Sõna kaastekstis: lause ja/või lõigu tähenduse sõltumine kasutatud sõnadest ja väljenditest (piltlikud väljendid, võrdlused, metafoorid, arhaismid, tegelaste sõnavara).  Võrdluste ja metafooride mõistmine ja kasutamine õpetaja juhendamisel.  5–6 sõna või väljendi aktiveerimine teksti analüüsides ja taastades. Teksti analüüs  Eri mõistmisstrateegiate kasutamise suunatud harjutamine. Mõtteseoste leidmine lausete ja lõikude vahel. Uute tekstis kirjeldatud teadmiste või arusaamatu teabe märkamine õpetaja suunamisel.  Seoste leidmine kirjeldatud sündmuste vahel. Sündmuste ajaliste seoste (käitumisaktide järgnevus, üheaegsus) mõistmine; samaaegsete sündmuste teadvustamine ja vastandamine.  Põhjuslike seoste (erinevad eesmärgid ja tingimused) mõistmine.  Põhjuste ahela teadvustamine, põhjussuhetes olevate sündmuste, stseenide kirjelduse leidmine sündmuste ahelast.  Ühiskondlike, isiklike ja looduslike põhjus-tagajärg seose eristamine. Tahan/vaja erisus. Oletuste ja järelduste sõnastamine Dialoogi analüüs  Suhtlusaktide üldiste ja ütluse/repliigi konkreetsete motiivide ning strateegiate eristamine õpetaja suunamisel (*miks*? –*milleks*? *kuidas*?). Samasugust üldist eesmärki täitvate ütluste ja strateegiakorduste leidmine (temaatiline lugemine).  Strateegia muutmise märkamine õpetaja juhendamisel (valiklugemine).  Ütluste hargnenud sõnastamine (teabe tuletamine).  Valik- ja temaatiline lugemine. Valiklugemine üleminekuga temaatilisele lugemisele: sõnade ja lausete leidmine lõigus, mingit teemat kajastavate lõikude leidmine ühe teksti ulatuses (mitme lause või lõigu leidmine ühe ülesande põhjal).  Teabe märgistamine tekstis (sõnade, sõnaühendite, lauseosade ja lausete allajoonimine või markeriga tähistamine).  Lõigu või teksti mõtte väljendamine oma sõnadega kokkuvõttele ja/või alltekstile viitavate keeleüksuste leidmine autoritekstist. Küsimuste esitamine kaaslastele  Küsimuste esitamine teksti kohta sündmuse põhjuste ja tagajärgede väljaselgitamiseks, järelduste tegemiseks, puuduva teabe tuletamiseks. | | 1. täidab endamisi lugedes sisulisi ja keelelisi ülesandeid; 2. rakendab õpetaja juhendamisel temaatilist lugemist; | |
| **Tegelaste käitumise analüüs**  Tegelaste rühmitamine (iseloomujooned, ajalooline taust). Tegelaste käitumise, mõtete ja elamuste võrdlemine.  Hinnangu andmine tegelaste käitumisele.  (motiivid, käitumisakt ja selle sõltumine tingimustest, tulemus).  Hinnangu põhjendamine käitumismotiividest ja tulemustest lähtuvalt (mida sooviti, mis oli tulemus).  Teksti peamõtte sõnastamine. Peamõttele (sisu kokkuvõte ja alltekst) osutavate lausete (lõikude) leidmine tekstist; lõigu ja teksti peamõtte sõnastamine ja selle täpsustamine ning põhjendamine originaalile viidates. Peamõtte seostamine õpilase kogemustega  Teksti kavastamine. Märkmete tegemine: tegelasi iseloomustavad sõnad, tugisõnad ja-sõnaühendid kava juures. Lihtkava ja  jooniskava ühine koostamine, kavade kasutamine  Teksti taastamine. Tekstilähedane valik-ja temaatiline jutustamine; abivahendite individuaalne valimine ja kasutamine.  Kokkuvõtliku jutustamise harjutamine, sh tekstilähedase jutustuse plaani eelnev esitamine. Abistavad võtted: kava, sõnaühendid, tugisõnad.  Jutu täiendamine lugemiku tekstile toetudes, jutu täpsustamine, lühendamine, keelendite korrigeerimine.  Tegelaste iseloomustamine ja võrdlemine plaani järgi. Jutustamise õppimine tegelase rollis (lähtutakse tegelase eesmärkidest, mõtetest ja tunnetest).  Looduskirjelduste koostamine plaani järgi: tekstilähedane kirjeldamine, oma sõnadega kirjeldamine. Teksti laiendamine: puuduva teabe tuletamine (järeldamine, oletamine).  Kirjaliku teksti koostamine  Tekstilähedase kirjaliku ümberjutustuse koostamine ühiselt loodud kava ja esitatud keelevahendite abil (tugisõnad, - sõnaühendid). Kirjandi kirjutamine pildi ja tugisõnade toel; pildi ja kava põhjal.  Looduskirjelduse koostamine plaani järgi. | 1. iseloomustab tekstis kirjeldatud tegelasi plaani järgi, oskab neid rühmitada teadaoleva(te) tunnus(t)e alusel; | |
| **Kirjutamine**  Õigekiri. Veaohtlike häälikute analüüsi-ja õigekirjavilumuste, enesekontrollioskuste kujundamine (individuaalsed abivahendid ja ülesanded).  Erandlik *g, b, d s*-i kõrval. Liitsõnade õigekiri.  Õppeainetes kasutatavate võõrsõnade õigekiri.  *h* sõna algul.  *i* ja *j*-i õige hääldamine sõnades, õigekiri. Liide *–ja*. Õpitud tuletusliidete õigekiri.  Ennetava enesekontrolli harjutamine, kaasneva ja järgneva kontrolli teostamine (juhitakse tähelepanu).  Kirjalike tööde kogumaht ühes õppetunnis on 55–65 sõna. | 1. tunneb ja rakendab tähekasutusreegleid; | |
| **Keeleteadmised ja –oskused**  Häälikurühmade tundmine, tähestiku kasutamine. Tähekasutusreeglite kasutamine: lihthäälikute ja häälikuühendite reeglipärane kirjutamine. Õpitud ortograafiareeglite kasutamine(tähelepanu juhtimisel): nõrk sulghäälik *s*-i kõrval, liitsõnade õigekiri, *h* ja *j*-i kasutamine, liidete õigekiri (nt *käija*). Lausete koostamine õpitud liitlausemallide ulatuses.  Sõnade tuletamine õpitud liidetega, liitsõnade moodustamine õpitud mallide ulatuses. Kirjavahemärkide kasutamine  Tarbekiri. Tarbekirjade koostamine: õnnitluskaart, kiri sõbrale, kiri omastele. Vormistamine paberil ja arvutis. | 1. kasutab õpitud ortograafiareegleid õpetaja suunamisel. | |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.

**Eesti keele õppe rõhuasetused 8.-9.klassis**

1. Lihtsustatud õppe viimaste kooliaastate peamine eesmärk on soodustada oma tegevuse reguleerimise kujunemist (peaaju frontaalsagarate funktsioonid), et omandatud oskusi ja elementaarseid keeleteadmisi võimetele vastavalt ja võimalikult iseseisvalt rakendada. Seda toetab aju kõnepiirkondade analüütilise tegevuse pidev stimuleerimine variatiivsete ülesannetega.
2. Kõikide allteemade puhul ergutatakse õpilasi võimalikult iseseisvalt oma tegevust planeerima, toimingute eesmärke teadvustama, töövõtteid valima, tulemusi kontrollima ja hindama. Õpitegevuse kirjeldatud laad on ettevalmistus õpilaste edaspidiseks iseseisvaks eluks: kutseõpe ja töise tegevusega seotud täiendõpe, sotsialiseerumine ja töine tegevus, orienteerumine meedias, pere loomine jne. Tulemused sõltuvad eesti keele kui õppeaine lõimimisest teiste ainetega (keelematerjal, ühised nõuded, osaliselt samalaadsed ülesanded).
3. Ilukirjanduslikud tekstid. Ilukirjanduslike tekstide käsitlemisel ja suhtlemisõpetuses on rõhuasetus pragmaatilise tähenduse mõistmisel, mis omakorda toetub keeleüksuste (sõnavara, lausemallid) semantilise tähenduse arengule. Tekste analüüsides arutletakse tegelaste käitumise üle: motiivid, kavatsused, tegevusakte soodustavad või takistavad tingimused, moraalsed valikud, tulemuse mõju tegevusakti sooritajale ja teistele, tegelasrühmade ühised tunnused, tunded ja hoiakud (sh poiste ja tüdrukute kiindumus). Meedia põhjal arutletakse ühiskonnas toimuvate protsesside üle, püütakse eristada fakte ja arvamusi.
4. Teabetekstid. Teabetekstide käsitlemisel harjutatakse erilaadse teabe hankimist, märkmete tegemist, konspekteerimist, sõnaraamatute kasutamist. Teine teabega tegelemise valdkond on tarbekiri: kujundatakse selle mõistmise, koostamise ja blankettide nõuetekohane täitmise oskust.
5. Tekstiga tutvumisel ja tekste analüüsides muutub valdavaks sihipärane endamisi lugemine: valiklugemine ülesandega (teabe otsimine), uue teabe iseseisev märkamine, valmistumine jutustamiseks ümberjutustuse liigist lähtudes. Analüüsi tulemusena sõnastatakse teksti mõtend (teksti sisu lühikokkuvõte ja alltekst ), mida vajaduse korral parafraseerib pedagoog. Tekstianalüüsi eesmärk on õppida iseseisvalt kasutama teksti mõistmisstrateegiaid. Oluliseks valdkonnaks on seejuures jätkuvalt kirjalik dialoog, mille analüüsile toetub argidialoogi elementaarne teadvustamine ja reguleerimine.
6. Ümberjutustus. Harjutatakse ümberjutustuse eri liike, varieerides üldistamise ja konkretiseerimise osakaalu. Suunatakse originaalteksti ja märkmete kasutamist vahendatud tekstiloome ajal olenevalt suulise või kirjaliku ümberjutustuse liigist.
7. Lauseõpetus. Lauseõpetuses on rõhuasetus lausemallist oleneval lausetähenduse mõistmisel ning muuteharjutustel. Praktiline lauseõpetus toetub osaoskustele moodustada sõnavorme ja sõnu, mõista nende tähendust ning sõnade seost (tegusõna- ja nimisõnafraase). Konteksti lausetähenduse mõistmiseks on oluline analüüsida lausetevahelisi seoseid (kasutada lokaalse sidususe strateegiat).
8. Sõnavara laiendamine ja sõnatähenduse täpsustamine sõltub objektide ja nende tunnuste rühmitamise oskusest ja teadmistest. Sõnatähenduse seletamisel suunatakse õpilaste tähelepanu objektide rühma tunnustele, funktsioonidele, omadustele, tunnuse tunnustele, objekti osadele. Suunamist vajab sõnavormide ja tuletiste eristamine: sõnavormid tähistavad sama objekti (rühma) või tunnust, samatüvelised tuletised aga eri objekte või tunnuseid. Samuti on vaja õpilaste tähelepanu suunata ja neid abistada abstraktse tähendusega sõnade ning metafoorsete väljendite mõistmisel.
9. Õigekiri ja ärakiri. 8. ja 9. klassi eesmärk on saavutada võimalikult õige kiri ja rakendada kirjutamist ühe operatsioonina teiste ülesannete täitmisel.

**8.klass**

|  |  |  |  |
| --- | --- | --- | --- |
| **Õppesisu** | | **Õpitulemused** | |
| **Suhtlemine ja suuline väljendusoskus**  Suulise ja kirjaliku teabehankimise võimaluste teadvustamine, teabe hankimine suhtluspartnerilt.  Teabe suulise ja kirjaliku edastamise harjutamine sõltuvalt suhtluseesmärgist, strateegia valimine.  Erinevate ja vastandlike arvamuste eristamine, oma seisukohtade kaitsmine kokkuleppe otsimisel, mõnest oma seisukohast loobumise harjutamine kujuteldavas situatsioonis.  Suhtlemissituatsiooni komponentide teadvustamine: suhtluspositsioonid (situatiivsed ja sotsiaalsed rollid, hoiakud ja koostöövalmidus), motiividest tulenevad eesmärgid ja strateegiad, ütluse sisuline ja keeleline sobivus (ütluste valimine).  Teabe seostamine ja sõnastamine eri suhteid väljendavate liitlausete abil (suunatult).  Õpitud oskuste kasutamine kaaslaste ütlusi analüüsides.  Eri põlvkondade suhtlemisiseärasuste teadvustamine: lapsed-  vanemad-vanavanemad, noorukid-täiskasvanud.  Poiste-tüdrukute vastastikune suhtlemine, kiindumuse väljendamine. Ebaviisakatele repliikidele reageerimine. Käitumise otstarbekuse ja moraalinõuetele vastavuse hindamine, individuaalne ja rühmakäitumine | | 1. oskab märgata ja hinnata kaaslaste käitumise (sh sõnakasutuse) sobivust; 2. reageerib adekvaatselt kaaslaste erinevatele ja vastandlikele seisukohtadele; 3. oskab suunavate küsimuste abil analüüsida dialoogi; | |
| **Tunnetustegevuse arendamine**  Tähelepanu keskendamine kestva samalaadse tegevuse jooksul: teabe otsimine, tekstide koostamine, ühisvestlus- väitlus, tekstide kuulamine jm.  Tajuarendamine: objekti osade ja tegevusstseenide analüüsimine,  tajutud teabe sõnastamine.  Mõtlemise ja mälu arendamine: üldistamis- ja konkretiseerimisstrateegiate rakendamine, erilaadsete seoste loomine.  Enesekontrolliharjumuste kujundamine, planeerimise osatähtsuse  teadvustamine.  Teabekirjanduse, Interneti ja meedia kasutamine õpetaja suunamisel | | 1. kasutab tuttavat teabekirjandust juhendamisel; | |
| **Lause ja sõnavara**  Sõnaühend ja lause. Koondlauset moodustavad ja erilaadseid tunnuseid  väljendavad põhisõna rinnastavad laiendid.  Lihtlause.  Äratundmine, peamised formaalsed tunnused. Korduvad lauseliikmed ja osalaused või nende puudumine.  Põhisõna ja laiendite seosed lauses, seosed osalausete vahel.  Süntaksiküsimuste esitamine.  Alus, öeldis ja nende laiendid lauses.  Väit-, küsi- ja käsklause, nende vastastikune transformeerimine.  Kaastekstisidusad laused: lausete sisuline ja vormiline sõltumine eelnevast lausest.  Aluseta või öeldiseta laused tekstis, sh repliigid dialoogis. Lausete muutmine kaastekstisidusaks.  Dialoogi lühikese vastusrepliigi asendamine hargnenud lausega või lauserühmaga ja vastupidi.  Küsimuste esitamine dialoogi repliikide sisu kohta. Otsekõne asendamine kirjeldusega.  Suulise kõne lausungite muutmine normatiivseteks. Suuliselt esitatud teksti sõnastamine kirjalikult.  Koondlause.  Korduvad põhisõnad ja laiendid (sihitised, määrused, täiendid). Koondlause korduvate lauseliikmete laiendid: seoste leidmine kahel tasandil (põhisõna laiend, laiendi laiend).  Koondlause tähenduse sõltumine sidesõnadest *ja, ning, ehk, ega, või, kui ka.*  Koondlausete moodustamine. Kirjavahemärgid koondlauses  Liitlause.  Osalaused. Alus ja öeldis osalausetes. Liitlausetes väljendatavad suhted: tegevuste  seostamine ja vastandamine; koht, aeg (üheaegsus ja järgnevus), põhjus, eesmärk, objekti tunnus, tegevuse tunnus (sihitisosalause) ja tingimus, võrdlus.  Liitlausete käsitlemine suhete ja suhet väljendavate lausemallide kaupa.  Suhteid väljendavad osalaused: vastandavad, eraldavad ja selgitavad, aja-, põhjus-, eesmärgi ja kohasuhteid väljendavad osalaused. Pealause sihilist tegusõna täpsustavad sihitis kõrvallaused. Pealause nimisõna täpsustavad täiend kõrvallaused.  Liitlause tähenduse ja struktuuri analüüs. Osalausetega väljendatud mõtete teadvustamine ja seoste seletamine.  Lausestruktuuriskemaatiline kujutamine. Küsimuste (küsilause, süntaksiküsimus) esitamine osalausete kohta. Sidendite tähenduse mõistmine.  Lausete koostamine osalausetest skeemide abil ja iseseisvalt; osalausete ja sidendite sobitamine, lausete lõpetamine ja moodustamine sidendist lähtuvalt, sõnade valimine lausesse.  Lausete kasutamine dialoogis ja tekstis.  Liitlaused tekstis: eristamine väljendatud tähenduslike seoste alusel. Kaheosalise liitlause äratundmine, tähenduse mõistmine, koostamine ja kasutamine: liitlausena esitatud korralduste täitmine ja küsimustele vastamine, kaheosalise liitlause äratundmine suulises ja kirjalikus tekstis, lausestruktuuri teadvustamine (osalaused ja nende paigutus, sidendid, sõnajärg) ja küsimuste esitamine osalause kohta. Sõnade ja sõnaühendite tähenduse seletamine liitlausega (sobitamine, suunavad küsimused).  Lühivastuse asendamine dialoogis liitlausega ja vastupidi.  Lausete koostamine suunatult (analoogia, küsimused/korraldused, skeemid), lausete moodustamine lihtlauseid ühendades ja sisestades, moodustatud lausete kasutamine kontekstis. Ühe ja sama seose väljendamine erinevate lausemallidega: erinevad sidendid, osalausete  erinev paigutus.  Teabe sarnasuse/erinevuse mõistmine, lausete suunatud transformeerimine.  Liht-, koond- ja liitlausete eristamine, terminite kasutamine. Eri lauseehitusega samasisuliste tekstide võrdlemine (sama teabe esitusviiside teadvustamine). Koond- ja liitlausete moodustamine lihtlausest ja vastupidi (analoogia põhjal). Koond- ja liitlausete koostamine, transformeerimine ja rakendamine. | | 1. kasutab õpitud lausemalle suulises ja kirjalikus tekstis; | |
| **Sõnaliigid**  Teadmiste süvendamine sõnaliikidest (nimisõna, omadussõna, tegusõna, arvsõna, määrsõna): morfoloogilised tunnused, küsimused, funktsioon lauses, semantilised rühmad ja nende üldistatud tähendus; terminite tundmine. Sõnaliikide eristamine.  Samatüveliste sõnade tuletamine *(kiirustama, kiirus, kiire, kiiresti),* tähenduslik eristamine, kasutamine sõnaühendis ja lauses.  Nimisõna.  Nimisõna morfoloogilised tunnused ja süntaktiline funktsioon (alus; põhisõna, laiend).  Nimisõna sõnaühendis, laiendi leksikaalne ja vormiline sõltumine põhisõnast. Morfoloogia- ja süntaksiküsimus. Aluse seos öeldisega.  Nimisõna käänamine.  Tutvumine käänamistabeliga: käändevormide moodustamine tabeli järgi, vormide äratundmine, vormide sobitamine käände nimetuse ja küsimusega (tabeli abil).  Sama käändevormi erinevad tähendused. Rakendamine kontekstis.  Mitmuse tunnuse valimine ja õigekiri. Ühe ja sama sõna vormide rakendamine eri funktsioonides (sõnaühendites, lausetes).  Nimisõnade liitmine ja tuletamine: liitnimisõnade ja tuletatud sõnade semantilised rühmad, sõnaühendi muutmine liitsõnaks, tähenduse muutumine.  Samatüveliste sõnade tuletamine ja tähenduse eristamine, tuletatud sõnadest käändevormide moodustamine, nende kasutamine sõnaühendis ja lauses. Õpitavad liited: *-ur, - ar, -nna.*  Moodustatud sõnade tähenduse suunatud võrdlemine üldistusastmest lähtudes (rühmad, allrühmad, rühmitusalused). Varemõpitud liidete kasutamise aktiveerimine.  Omadussõna.  Esemete, olendite, nähtuste tunnused ja omadused ning nende väljendamine omadussõnade abil.  Omadussõna süntaktiline funktsioon *(täiend, öeldistäide).* Mitu omadussõna põhisõna laienditena. Omadussõna käänamine koos nimisõnaga. Võrdlusastmed.  Omadussõna tuletamine: tuletusliited: *-ne, -lik, -line, -tu,*  *-kas.* Tuletatud sõnade rühmitamine tuletusliidete tähenduse alusel, muutmine ning kasutamine sõnaühendis ja lauses. Omadussõnade kasutamine objekti osade kirjeldamisel, tegevusstseenide konkretiseerimisel.  Määrsõna.  Määrsõna tunnused, tähendusrühmad.  Määrsõna sõnaühendis (tegevuse tunnus) ja lauses. Määrsõnade tuletamine: tuletusliited *—ti/di; -sti, -lt.*  Samatüveliste omadus- ja määrsõnade kasutamine sõnaühendis ja lauses (tegevuse või objekti iseloomustamine)  Tegusõna.  Semantilised(tegevuse/seisundi väljendamine) ja formaalsed tunnused.  Tegusõna lauses, tegusõna laiendid.  Samasse tähendusrühma kuuluvad tegusõnad, nende valimine väljendatava teabe konkretiseerimiseks ja sõnakorduste ärahoidmiseks. Samatüvelised tegusõnad. Laiendite leksikaalne ja vormiline valimine sõltuvalt tegusõna tähendusest *(riietab poega esinemiseks, riietub esinemiseks).*  Tegusõnade mitmetähenduslikkus, laiendite valimine ja kasutamine  sõltuvalt kaastekstist. Tegusõna grammatilised kategooriad: pöörded  (ja isikulised asesõnad), arv, aeg, kõne, tegumood, kõneviis.  Lause tähenduse sõltumine tegusõna grammatilistest kategooriatest.  Muuteoperatsioonid. Tegusõna vormide aktiveerimine. Ühendtegusõna, selle kasutamine lauses. Kesksõnad täiendi-funktsioonis: olendi või objekti tunnuste väljendamine.  Moodustamine analoogia alusel ning rakendamine lauses. Tegusõna asendamine kesksõnaga *(käisid — oled/olid käinud),* kontekstisidusate lausete moodustamine.  Põhi-ja järgarvsõnad, nende muutevormid. Järgarvsõnade tuletamine. Rooma numbrid I-XXX Arvsõna muutevormide kasutamine sõnaühendis ja lauses. Arvsõnade õigekiri.  Liitsõnad.  Tuletusliited liitsõnades, sõnatähenduse mõistmine. Liitsõnade moodustamine: tuletised liitsõna komponendina.  Õppeainetes kasutatavate võõrsõnade mõistmine  Lugemine ja orienteerumine tekstis Mõne Eesti kirjaniku ja tema teose teadmine.  Uue teksti lugemine. Sisult ja keeleliselt jõukohase teksti ladus häälega lugemine kõnetempos, individuaalsed ülesanded lugemistehnika lünkade kõrvaldamiseks. Sihipärane endamisi lugemine (kuni 2/3 materjalist). | | 1. tuletab sõnu õpitud liidetega, mõistab ja kasutab tuletisi; 2. tunneb ära ja moodustab pöörde- ja käändevorme; | |
| **Lugemine**  Ladususe harjutamine. Eelnevale analüüsile toetuva ilmeka (kõne tempos) lugemise harjutamine.  Tooni ja tempo muutmine õpetaja näidise, selgituste ja korralduste alusel.  Sõnavaratöö.  Tundmatute sõnade leidmine esmasel või korduval lugemisel, nende tähenduse selgitamine. Tundmatute sõnade leidmine esmasel või korduval lugemisel, nende  tähenduse selgitamine.  Võrdluste ja metafooride leidmine, selgitamine ja kasutamine suunamisel.  Inimest iseloomustavate sõnade tähenduse täpsustamine ja aktiveerimine.  Teksti analüüs  Teksti mõistmis strateegiate teadvustamine: küsimuse/korralduse eesmärgi (lause tähendus, lausete seostamine, puuduva teabe tuletamine, väljendusvahendid, kokkuvõte) mõistmine.  Küsimusele vastamiseks/korralduse täitmiseks sobiva toimingu teadvustamine (valiklugemine, temaatiline lugemine, meenutamine). Õpetaja koostatud küsimuste/korralduste rühmitamine mõistmisstrateegiatest lähtuvalt, sobimatute ja sobivate küsimuste eristamine. Küsimuste/ülesannete suunatud sõnastamine strateegiate kaupa ja neile vastamine.  Tekstis esitatud ütluste psühholoogilise struktuuri (hoiakud/motiivid, eesmärk, strateegia) teadvustamine õpetaja suunamisel *(miks? milleks? kuidas?).*  Vastusrepliigi seostamine eelnevaga (nõustumine, kummutamine, täiendava teabe taotlemine jne).  Suhtlemist kirjeldavate sõnade tähenduse mõistmine ütluse suunatud analüüsi kaudu.  Arutelud kasutatud repliikide sobivuse ja tulemuslikkuse üle. Küsimuste esitamine kaaslastele. Küsimuste esitamine endale ja neile vastamine. Kaaslaste küsimuste ja vastuste sobivuse hindamine, abistav täiendamine. Nõustumine enam kui ühe tuletatud seletusega. Teabe märgistamine tekstis  Tegelaste ja tegelasrühmade käitumise võrdlemine. Käitumise otstarbekuse ja moraalinõuetele vastavuse hindamine (individuaalne ja rühmakäitumine) ühe või mitme samateemalise teksti põhjal, antud hinnangu põhjendamine Käitumist mõjutavate ajalooliste, ühiskondlike ja looduslooliste tingimuste teadvustamine.  Kirjeldatud ajaloolise tausta võrdlemine tänapäevaga (tingimused, arenguetapid kirjeldatud sündmustest tänapäevani). Kirjeldatud tegevuste seostamine looduskirjeldustega. Looduskirjelduste analüüs. Objekti või nähtuse oluliste, iseloomulike ja individuaalsete tunnuste/omaduste eristamine. Objekti või sündmuse/stseeni valikuline konkretiseerimine ja üldistamine. | | 1. loeb jõukohast teksti häälega ladusalt ja endamisi teabe hankimiseks; 2. täidab jõukohast teksti analüüsides ülesandeid õpitud mõistmisstrateegiate ulatuses; 3. oskab esitada küsimusi teistele ja endale teksti kohta mõistmisstrateegiates t lähtuvalt ning neile küsimustele vastata; 4. taastab õpitud teksti suuliselt erineval viisil(õpetaja suunamisel): tekstilähedaselt, temaatiliselt, kokkuvõtlikult, tegelase seisukohalt; 5. rakendab analüüsi käigus kasutatud abivahendeid; 6. iseloomustab tegelast ja tegelasrühma plaani järgi; 7. kirjeldab tegevusi ja sündmusi kogemuste ja eri õppeainete materjalide põhjal (abiga); 8. koostab pärast ühist arutelu tekstilähedase kirjaliku ümber-jutustust; | |
| **Teksti peamõtte sõnastamine**  Peamõtet väljendava või peamõttele/alltekstile viitava lõigu (lause) leidmine tekstist; lõigu ja teksti peamõtte sõnastamine ja selle täpsustamine, võrdlemine autoritekstiga, sõnastuse põhjendamine tekstile viidates.  Peamõtte seostamine õpilaste käitumise ja kogemustega.  Teksti kavastamine.  Liht-, liit- ja jooniskava koostamine ning kasutamine  Teksti taastamine.  Kasutatavad jutustamise liigid: temaatiline jutustamine (sh tekstilähedane temaatiline jutustamine), kokkuvõtlik jutustamine, tegelaste ja tegelasrühmade iseloomustamine, jutustamine tegelase või tegelasrühma nimel, teksti laiendamine.  Looduskirjelduste sõnastamine igapäevasõnavara kasutades. Abivahendid: kava, tugisõnad ja sõnaühendid (valikuliselt), originaaltekst.  Enda või kaaslase jutustatud teksti sõnastamine kirjalikult. Teksti koostamise (tekstiloome) osaoskuste teadvustamine, ühisarutelu etapiti (etapid on õpilasele esitatud): eesmärk (milleks? kellele? mida?), teemakohase teabe otsimine ja valimine, teabe järjestamine, teabe sõnastamine, sisuline ja keeleline järeltöö. Erineva sisuga tekstide võrdlemine ja koostamine sama teabe (kogemuse) põhjal | |  |
| **Kirjaliku teksti konspekteerimine**  Teabe otsimine ja märgistamine: sõnade, sõnaühendite, lauseosade ja lausete joonimine või tähistamine markeriga. Lausete lühendamine.  Märkmete tegemine teabeteksti põhjal, märkmete kasutamine teabe taastamisel. | | 1. märgistab olulist teavet väljendavaid teabeüksusi tekstis (suunamisel), teeb märkmeid tekstide põhjal; |
| **Teabekiri**  Vabas vormis tarbekirja koostamine (kiri, teade, kutse, seletuskiri,  avaldus, volitus, CV).  Blankettide täitmine (teenuste arveldused, ajakirjanduse tellimine) paberil ja arvutis. | | 1. koostab näidise järgi õpitud tarbekirju; |
| **Õigekiri**  Harjutused õigekirjavilumuste kujundamiseks (aktiveeritav sõnavara,  sh võõrsõnad), individuaalsed ülesanded lünkade kõrvaldamiseks. *k, p, t* ja *g, b, d* helitute häälikute kõrval.  Järgsilpide sulghäälikute, liitsõnade ja liidete õigekirja harjutamine.  Liidetega *-ki* ja *-gi* sõnade tähendus ja õigekiri. Võõrhäälikud, nende hääldamine, võõrtähed.  Enesekontrolliharjumuste kujundamine. Oskuste rakendamine valikuliselt, vajaduse märkamine enne ülesande sooritamist. Oma õigekirjaoskuse teadvustamine.  Keeleteadmised ja –oskused.  Tähestiku rakendamine sõnaraamatute kasutamisel. Õpitud ortograafiareeglite kasutamine tähelepanu juhtimisel  Sõnaliikide ja nende üldistatud tähenduse tundmine ja vastavate terminite teadmine.  Käänamistabeli tundmine:  käändenimetus, küsimus, sõnavormi äratundmine ja moodustamine. Muutevormide ja grammatiliste tähenduste mõistmine.  Liht-, koond- ja liitlausete praktiline eristamine.  Lausete moodustamine ja transformeerimine.  Liitlausetega väljendatud seoste mõistmine, lausete praktiline kasutamine. | | 1. kasutab omandatud õigekirjaoskusi iseseisvates kirjalikes töödes. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.

**9.klass**

|  |  |
| --- | --- |
| **Õppesisu** | **Õpitulemused** |
| **Suhtlemine ja suuline väljendusoskus**  Suhtluspartnerilt teabe hankimine. Saadud teabe suuline ja kirjalik edastamine hargnenult ja kokkuvõtlikult, täiendav suuline selgitamine. Tegevuse ühine planeerimine ja korrigeerimine protsessi käigus, korralduste-soovituste esitamine ja nende täitmine. Teiste arvamuse kuulamine vaidluses, oma seisukohtade selgitamine. Tegude ja eksimuste ning puudulike teadmiste ja oskuste tunnistamine.  Oma ja kaaslaste verbaalsete ütluste järgnev analüüs (miks? milleks? kuidas? tulemus?), arutelu oma seisukohalt otstarbekamate suhtlemisvõimaluste leidmiseks (Mida, miks, kuidas ütlesin? Kuidas oleks olnud otstarbekam?).  Tunnete ja emotsioonide mõju teadvustamine konfliktsituatsioonis: partneri emotsioonidest põhjustatud ebasobiva vastuse märkamine (kõrgendatud toon, ebaviisakad väljendid, kiire kõnetempo jne), teadmised kaaslase suhtlemise/käitumise mõjutamise võimalustest (rahulik vestlus, täiendava teabe küsimine, huumor jne), oma käitumise tulemuste ettekujutamine. Hoidumine ebasoovitavast käitumisest, nende võimaluste teadvustamine.  Suhtlemine perekonnas (põlvkonnad, abikaasad) ja töökollektiivis (tööandja ja -võtja; käitumine tööturul) ning ametiasutustes. Hinnangute, ühiste ja erinevate ning vastandlike seisukohtade teadvustamine: koostegevus ja vastuolud perekonnas, kambas-rühmas, koolis, tööl ja ühiskonnas. Reeglipärane käitumine ja ootamatud lahendused konfliktsituatsioonides. Neidude ja noorukite vastastikune suhtlemine kollektiivis, suhtlemine kiindumuse korral.  Nähtud ebatavalise sündmuse kirjeldamine (nt autoavarii). | 1. teab adekvaatse suhtlemise põhimõtteid tavasituatsioonis käitumiseks (perekonnas, eakaaslastega, töökollektiivis, ametiasutuses jne); 2. mõistab suhtluspartnerite seisukohtade võimalikku sarnasust, erinevust ja vastandlikkust; 3. selgitab oma seisukohti, otsib lahendust erimeelsustele; 4. hindab oma ja teiste käitumise otstarbekust ja moraalinõuetele vastavust tavasituatsioonides ning teab, kuidas vastavalt käituda; |
| **Tunnetustegevuse arendamine**  Tähelepanu keskendamine kestvale aine esitamisele ja selgitusele, märkmete tegemine. Teabe otsimine ja konspekteerimine. Tajutava teabe (sh tekstides esitatud teabe) konkretiseerimine ja üldistamine vastavalt püstitatud eesmärgile, ülesande/tegevuse eesmärkide valimine. Tuletatava teabe valdkondade teadvustamine. Tunnuste ja omaduste rühmitamine: olulised, iseloomulikud, individuaalsed.  Põhjus-tagajärg seoste leidmine aeg-ruumi kirjeldustest. Põhjus-tagajärg seoste ahela ning mitme samaaegselt mõjuva põhjuse teadvustamine.  Tegevuse planeerimine, tegevuse sooritamine algoritmi järgi ja variatiivselt, enesekontroll. | 1. kasutab tekste ja teatmikke teabe hankimiseks; |
| **Lause ja sõnavara**  Sõnaühend ja lause.  Tähenduslik erinevus, sõnaühendite leidmine lausest, sõnaühendi kasutamine lauses. Lause tekstis, teabe jaotumine kahe või enama lause vahel.  Lihtlause.  Tekstiväline lause, lause sõnajärg. Laiendatud ja laiendamata lause. Lause tähenduse sõltumine tegusõna ajast, tegumoest, kõneviisist, laiendist. Lause tekstis: sõnajärg, lauseid siduvad sõnad, samaviitelised sõnad, tegusõna ajavormid. Väit-, küsi- ja käsklause: intonatsioon, lauselöpumärgid, teisendamine.  Koondlause.  Korduvad põhisõnad ja laiendid (sihitised, määrused, täiendid). Koondlause korduvate lauseliikmete laiendid: seoste leidmine kahel tasandil (põhisõna laiend, laiendi laiend). Koondlause tähenduse sõltumine sidesõnadest ja, ning ehk, ega, või, kui ka. Koondlausete moodustamine. Kirjavahemärgid koondlauses.  Liitlause.  Liht-, koond- ja liitlause (põimja rindlause): semantiline ja struktuuriline erinevus, sidendite tähendus ja funktsioonid. Samasisuliste, kuid erineva struktuuriga lausete leidmine. Sama suhet väljendavate, kuid erineva sisuga lausete leidmine, lausete rühmitamine suhete järgi. Lause moodustamine tegusõnafraasist sõltuvalt. Sama teabe variatiivne sõnastamine, sidendite varieeritud kasutamine. Lausete transformeerimine. Lauseehituse muutmine: kirjalikus sidusas tekstis keerulisemaks, suulises tekstis lihtsamaks. Rakendamine: liitlause tugilausena, eelnevalt moodustatud lausete kasutamine kontekstis, dialoogi repliikide valimine ja moodustamine kujuteldavas situatsioonis, tekstis esitatud teabeüksuste tõepärasuse argumenteerimine. Järeltöö tekstidega. Hõlmava struktuuriga liitlausete tähenduse mõistmine (sõnadevahelised seosed). Mitmeosaliste liitlausete mõistmine kirjalikus tekstis | 1. tunneb lausete eri tüüpe, mõistab õpitud lausemallide tähendust; 2. oskab neid kasutada teabe hankimisel ja sõnastamisel; 3. valdab elementaarseid teadmisi grammatikast: sõnaliigid, käänamine ja pööramine, liht-, koond- ja liitlaused, sõnamoodustus; |

|  |  |
| --- | --- |
| **Sõnaliigid**  Omandatud teadmiste kinnistamine sõnaliikidest. Õpitud sõnaliikide kohta käivate teadmiste ja oskuste süvendamine (äratundmine, küsimuste esitamine), sõnade semantilised rühmad, kasutamine lauses. Erinevatesse sõnaliikidesse kuuluvate sõnade tuletamine samast tuletusalusest. Tuletatud sõnade rühmitamine kas sõna tüvest, liitest või sõnaliigist lähtuvalt. Sõnarühmade rakendamine sõnaühendites ja lausetes. Käänamistabel, selle kasutamine. Muutevormide moodustamise harjutamine ning moodustatud vormide rakendamine.  Nimisõna.  Nimisõna tuletamine: õpitud liidete aktiveerimine. Õpitavad liited: -kas, -ik, -us. Tuletatud sõnade tähendus, kasutamine. Lõppude, tunnuste, liidete õigekiri.  Omadussõna.  Muutevormide moodustamine koos nimisõnaga. Võrdlusastmed. Omadussõna tuletamine: liited -tu, -jas, -kas. Tuletatud sõnade tähendus, kasutamine. Lõppude, tunnuste, liidete õigekiri.  Määrsõnad.  Määrsõnade semantilised rühmad (koha, aja-, viisimäärsõnad). Määrsõnade tuletamine: õpitud liidete aktiveerimine, õpitav liide: -kesi. Lause laiendamine määrsõnaga.  Tegusõna.  Tegusõna vormid: isik, arv, aeg, kõne, kõneviis, tegumood. Vormide tähendus. Pööramise harjutamine ning moodustatud vormide rakendamine. Tegusõna lauses öeldisena, tegusõna laiendid (öeldisrühm). Lause tähenduse sõltumine tegusõna vormist. Ühendtegusõna. Kesksõnade ja tegusõna käändeliste vormide mõistmine sõnaühendis ja lauses. Tegusõna tuletamine. Õpitud liidete aktiveerimine. Õpitavad liited: -ta (õppima—õpetama), -u (riietama—riietuma), -ata (seisma—seisatama), -ne (vähenema). Tuletatud tegusõnade tähendus ja kasutamine lauses. Tegusõna tunnuste ja lõppude õigekiri.  Asesõnad.  Isikulised, näitavad, siduvad, umbisikulised asesõnad, nende tähendus ja kasutamine. Asesõnade käänamine analoogia alusel ja tabeli järgi, muutevormide kasutamine tekstis (samaviitelised sõnad).  Arvsõnad.  Põhi- ja järgarvsõnad, murdarvsõnad. Järgarvsõnade märkimine araabia ja Rooma numbriga (I-XXX). Järg- ja murdarvsõnade mõistmine, kasutamine ja tuletamine: liide -ndik. Arvsõna käändevormide moodustamine tabeli, analoogia ja põhisõna vormi alusel. Arvsõnade lugemine (numbrid tekstis), kasutamine suulises kõnes.  Liitsõnad.  Sõnade liitumismudelid (tüvevariandid): nimetavaline, omastavaline liitumine. Paarissõnad (õed-vennad). Lühenenud tüvega liitumine, tüvede äratundmine. Liitsõnade semantilised rühmad täiendsõnast sõltuvalt (liiki, otstarvet, sugulust vm väljendav täiendsõna). Liitsõnade koostis, õigekiri. Sõnaühendi ja liitsõna tähenduslik erinevus ja õigekiri. Tuletusliited liitsõnades, sõnatähenduse mõistmine, liitsõna moodustamine. Õppeainetes kasutatavate võõrsõnade mõistmine. | 1. tuletab sõnu õpitud liidetega, mõistab ja kasutab tuletisi; 2. tunneb ära ja moodustab pöörde- ja käändevorme; |
| **Lugemine ja orienteerumine tekstis**  Mõne Eesti klassiku ja kaasaegse kirjaniku teadmine ning nende teoste tundmine. Põhiliste ilukirjandusliikide praktiline äratundmine ning terminite mõistmine. Mõne üle-eestilise ja kohaliku ajalehe ning ajakirja teadmine. Oskus kasutada tuttavaid teabeteoseid.  Uue teksti lugemine. Sisult ja keeleliselt jõukohase teksti ladus häälega lugemine kõne tempos kuulamiseks piisava selguse ja elementaarse ilmekusega (toon, lauselõpu intonatsioon, loogiline rõhk). Individuaalsed ülesanded lugemistehnika parandamiseks. Sihipärane endamisi lugemine  Lugemise harjutamine. Ladususe ja ilmekuse harjutamine.  Sõnavaratöö.  Sõnatähenduse täpsustamine kaastekstis: tundmatute sõnade leidmine, tähenduse selgitamine. Individuaalne selgitamine või tähenduse otsimine. Autori sõnade võrdlemine tavasõnadega, enamlevinud võrdluste ja metafooride aktiveerimine.  Teksti analüüs.  Mõtteseoste ja probleemsituatsioonide kirjelduste leidmine tekstist, osalemine arutelus. Suuliste ja kirjalike küsimuste/korralduste sõnastamine mõistmisstrateegiate kaupa nii teiste kui enda jaoks. Enda poolt koostatud küsimuste/korralduste põhjendamine valik- ja temaatilist lugemist kasutades. Tekstist viidete leidmine teabe tuletamist eeldavatele ülesannetele vastates. Arutelu oma ja teiste koostatud küsimuste/ülesannete põhjal. Tekstis esitatud ütluste analüüsimine (eesmärk, strateegia, interpretatsioon) pärast tekstilõigu sisulist analüüsi (õpetaja esitatud viitesõnu kasutades). Tundmatu teabe märkamine ja leidmine, lisateabe otsimine. Kirjeldatud sündmuste ajaline kõrvutamine, ühe või mitme põhjuse ja tagajärje teadvustamine. Viidete leidmine tekstist: põhjus-tagajärg seoste ahel, mitu samaaegselt mõjuvat põhjust. Tegelaste ning tegelasrühmade tegude ja käitumise seletamine. Hinnangu andmine (tingimused, eesmärgid, tulemused).  Teksti peamõtte sõnastamine.  Peamõtte kokkuvõttev sõnastamine ja autori kavatsuste (allteksti) teadvustamine, seostamine ühiskondlik-ajaloolise taustaga. Sisu kokkuvõtte ja allteksti erisuse teadvustamine.  Teksti kavastamine.  Õpitud kavastamisviiside rakendamine (õpilase valikul), arutelu valiku (sõnastus, sisu) otstarbekuse üle.  Teksti taastamine.  Eri jutustamisviiside kasutamine teksti taastamisel: kokkuvõtlik jutustamine, teksti laiendamine, tegelaste ja tegelasrühmade iseloomustamine, kirjelduste koostamine jne. Erinevate jutustamisviiside (sh õpilase valitu) kasutamine ühe ja sama tekstiga töötamisel. Kirjaliku teksti koostamine (tekstiloome etappide kaupa).  Kirjaliku teksti koostamine (tekstiloome etappide kaupa)  Ümberjutustus (tekstilähedane, kokkuvõtlik, laiendatud). Kirjand kogemuse põhjal, sh tööprotsessi kirjeldus. Teksti koostamine etapiti: kavatsuse sõnastamine, materjali valimine, tugisõnade (märksõnade) ja -lausete märkimine, materjali järjestamine (märksõnade rühmitamine või plaani koostamine), sõnastamine, sisuline järeltöö, sõnastuse korrigeerimine | 1. loeb jõukohast teksti endamisi sihipäraselt, häälega, mõistmiseks vajaliku selguse ja intonatsiooniga; 2. koostab teabe hankimiseks eesmärgist lähtuvalt küsimuste kompleksi teksti(de) kohta; 3. taastab tuttavat teksti erineval viisil (kokkuvõtlikult, laiendatult, tekstilähedaselt); 4. iseloomustab tegelasi ja tegelasrühmi ning seletab ja hindab nende käitumist; 5. kirjeldab tegevusi ja sündmusi teistele arusaadavalt; |

|  |  |
| --- | --- |
| **Konspekteerimine**  Kirjaliku teksti konspekteerimine. Harjutused kirjalikul teabetekstil põhineva konspekti koostamiseks: oluliste mõtete ja faktide leidmine tekstist, teksti lühendamine; lausete lühendamine ja transformeerimine; lühendite kasutamine. Erisuguse hargnevusega lõigud konspektis sõltuvalt materjali uudsusest või olulisusest. Sama teabe erisugune konspekteerimine sõltuvalt eesmärgist. Konspekti täiendamine.  Suuliselt esitatud teabe konspekteerimine.  Harjutused suulise kõne konspekteerimiseks: sõnade ja sõnaühendite kirjutamine kuulmise järgi. Temaatiline valiketteütlus: sõnad, sõnaühendid, lihtlaused. Lausete lühendamine. Liitlausete asendamine lihtlausetega. Vaba etteütlus lausete kaupa: lausete lühendamine, lühendite kasutamine. Konspekteerimine lühikeste lõikude kaupa: kirjutamine pärast arutelu, iseseisvalt. Teksti ja konspekti kõrvutamine: teabehulk, teabe olulisus, sõnastus. Teksti taastamine oma konspekti, kaaslaste konspekti järgi. | 1. oskab teha märkmeid ja elementaarselt konspekteerida; |
| **Teabekiri**  Vabas vormis tarbekirja kirjutamine, blankettide täitmine: harjutatakse õpitud tarbekirja liike (soovitatav on koostada näidiste vihik). Kuulutus. Kaastundeavaldus. Elulookirjeldus: teksti vormis ja CV. Vormistamine paberil, arvutis. | 1. koostab tarbekirju õpitud liikide piires; |
| **Õigekiri**  Individuaalsed ülesanded õigekirjaoskuse süvendamiseks. Enda koostatud teksti õigekiri. Ortograafiareeglite kasutamisoskuse süvendamine: g, b, d helitute häälikute kõrval. Keerulisemate tähekasutusreeglite kasutamise harjutamine vastavalt vajadusele (sulghäälikud järgsilpides, kaashäälikuühend), enesekontroll. Võõrsõnade õigekiri. Suur algustäht nimedes (olendid, geograafilised objektid, asutused/organisatsioonid, riigid, ajalehed/ajakirjad). Kodukoha asutuste ja ettevõtete nimed. Võõrsõnade leksikoni, õigekeelsussõnaraamatu kasutamine. Keeleteadmised ja –oskused.  Tähekasutusreeglite ja õpitud ortograafiareeglite kasutamine ning õigekirja protsessi kommenteerimine. Õigekirjavigade leidmine ja parandamine. Sõnaliikide nimetuste ja tunnuste (vorm ja tähendus) teadmine. Sõnade käänamine ja pööramine tabeli järgi. Õpitud sõnamoodustusmallide teadmine; tuletiste ja moodustatud sõnade kasutamine sõnaühendis ning lauses. Samasisuliste, kuid erineva struktuuriga lausete äratundmine, oskus lauseid transformeerida. Kirjalike tööde kogumaht on ühes õppetunnis on 75-85 sõna. | 1. järgib kirjutamisel tähekasutus- ja põhilisi ortograafiareegleid; 2. leiab ja parandab õigekirjavigu. |

Hindamine

Hindamisel lähtutakse vastavatest põhikooli riikliku õppekava ja kooli õppekava üldosa sätetest. Hinnatakse õpilase teadmisi ja oskusi suuliste vastuste (esituste), kirjalike ja/või praktiliste tööde ning praktiliste tegevuste alusel, arvestades õpilaste teadmiste ja oskuste vastavust ainekavas taotletavatele õpitulemustele. Õpitulemusi hinnatakse eristavalt viiepallisüsteemis vastavalt kooli hindamisjuhendile.